title: Susamuru

text: Yrityksen toimitusjohtajana toimi Kari Voutila (s. 1962) ja tuotantojohtajana Sari Isotalo (s. 1963). Yrityksen hallituksen puheenjohtaja ja perustaja oli Harri Saukkomaa. Yrityksen liikevaihto vuonna 2009 oli n. 2,7 miljoonaa euroa.


title: Susamuru

text: Susamurun osake-enemmistö myytiin helmikuussa 2011 ruotsalaiselle mediayhtiö Forma Contractille. Toukokuussa 2012 Forma Contractin osake-enemmistö puolestaan myytiin ruotsalaiselle lehtiyhtiö Stampen Groupille. Susamuru ilmoitti 19. kesäkuuta 2014 hakeutuvansa konkurssiin.


title: Jesse Williams (näyttelijä)

text: Jesse Williams (s. 5. elokuuta 1981 Chicago, Illinois, Yhdysvallat) on yhdysvaltalainen näyttelijä ja malli. Hänet tunnetaan Jackson Averyn roolista ABC:n draamasarjassa "Greyn anatomia". Williams on ollut ääninäyttelijänä videopelissä "".


title: CB Breogán

text: Club Baloncesto Breogán on koripalloseura galicialaisesta Lugon kaupungista. Seura perustettiin vuonna 1970 ja se pelaa Liga ACB:ssä. Seuran kotikenttänä toimii Acea de Olgassa sijaitseva 7 500-paikkainen Pazo dos Deportes.


title: Laseeraus

text: Laseeraus (, asuurinsininen), eli kuultovärimaalaus tai kuullotus on kerrosmaalausta, jossa käytetään läpikuultavaksi ohennettuja värejä. Lasuuri tarkoittaa laseeraamalla maalattua maalausjälkeä.


title: Laseeraus

text: Laseeratessa voidaan käyttää yhtä tai useampaa värikerrosta. Päällekkäiset värit voivat yhdessä luoda halutun sävyn, tai kuultomaalauksella sävytetään aiemmin maalattua kerrosta. Lasuurilla voidaan muuntaa värejä hienovaraisesti.


title: Laseeraus

text: Laseeratut värisävyt ovat syvempiä ja puhtaamman sävyisiä kuin peittävästi maalatut värit. Laseeraus vaatii aiottua väriä vaaleamman pohjavärin. Lasuuri voidaan levittää hyvin ohuesti siveltimellä tai rievulla, jolloin värillä voidaan käsitellä muotoa hyvin herkästi.


title: Laseeraus

text: Laseerausta eli kuullotusta käytetään etenkin temperassa ja öljymaalauksessa, mutta myös akvarellissa. Renessanssimaalarit sekoittivat usein värejä kuullottamalla, muun muassa sfumatossa.


title: Laseeraus

text: Rembrandt ja Tizian laseerasivat ohuita kuultavia värejä impastojen päälle. Reliefivaikutelma korostui, jos väri pyyhittiin maalauspinnan tekstuurin uurteisiin. Tizian oli ensimmäinen, joka käytti öljymaalauksen tekniikoita monipuolisesti. Kermamaisen paksusti maalattujen valokohtien kontrastina oli läpikuultavien lasuurien syviä sävyjä.


title: Laseeraus

text: Laseeraamalla voi yhdistää sävyjä pehmeästi ja saada aikaan vaikutelmia, jotka eivät ole mahdollisia muilla maalaustekniikoilla. Esimerkiksi El Grecon maalausten kylmä valo ja erikoinen värinkäyttö on syntynyt ennen viimeisiä siveltimenvetoja lisätyillä sinisillä ja vihreillä kuullotuksilla.


title: Laseeraus

text: Laseerausta käyttivät paljon myös informalistit, jotka maalasivat laseeratun taustan päälle teräviä mustia viivoja.


title: Ji Yun-nam

text: Ji Yun-nam (s. 20. marraskuuta 1976 Pjongjang) on pohjoiskorealainen jalkapalloilija. Laitapuolustajana pelaava Ji edustaa Pohjois-Korean pääsarjassa 4.25:ssä.


title: Ji Yun-nam

text: Ji on pelannut Pohjois-Korean maajoukkueessa vuodesta 2004 alkaen. Hän kuului myös Pohjois-Korean joukkueeseen vuoden 2010 MM-kisoissa, jossa Ji teki maansa avausmaalin ottelussa Brasiliaa vastaan.


title: Kalpapyrstö

text: Kalpapyrstö ("Lycodes vahlii") on kivinilkkoihin kuuluva pitkänomainen ahvenkala, joka elää Pohjois-Atlantin kylmissä vesissä.


title: Kalpapyrstö

text: Täysikasvuisen kalpapyrstön pituus on keskimäärin 25–30 cm ja enimmillään 52 cm. Sillä on pitkänomainen ruumis, jossa on 99–119 selkänikamaa. Väritykseltään se on tasaisenruskea lukuun ottamatta 1–3 mustaa läiskää selkäevän etupäässä. Ihoa peittävät suomut muualla paitsi selkäevän etupuolella. Poikasissa on lisäksi kapeita, vaaleita poikkijuovia, jotka vähitellen häviävät iän myötä. Kylkiviiva sijaitsee vatsapuolella lähellä peräevää. Toinen erityinen tuntomerkki on musta vatsakalvo.


title: Kalpapyrstö

text: Kalpapyrstö elää Atlantin valtameren pohjoisosissa. Levinneisyysalue ulottuu pohjoisessa Islannin rannikolle ja Barentsinmeren lounaisosiin ja jatkuu Norjan rannikkoa myöten Skagerrakiin ja Kattegatin pohjoisosiin. Atlantin luoteisosissa sitä tavataan Gröönlannin lounaispuolelta Nova Scotian rannikolle ulottuvalla vyöhykkeellä.


title: Kalpapyrstö

text: Kalpapyrstö on pohjakala, joka elää 150–500 metrin syvyydessä liejuisessa merenpohjassa. Se viihtyy merivedessä, jonka lämpötila on 2–6 °C ja suolapitoisuus 34–35 promillea. Ravinnokseen se käyttää monisukasmatoja, pieniä nilviäisiä ja äyriäisiä, "Ophiurida"-lahkon käärmetähtiä sekä tähtimatoja. Kutemisen jälkeen naaras laskee mädin merenpohjaan. Mätimunat ovat melko isoja (läpimitta 4,5–6 mm), mutta toisaalta niitä syntyy yhdessä kudussa vain vähän (27–93).


title: Kalpapyrstö

text: Kalpapyrstöllä ei ole kaupallista merkitystä, mutta sitä kalastetaan jonkin verran ruoaksi levinneisyysalueeseen kuuluvissa valtioissa.


title: Manitou

text: Manitou voi tarkoittaa:


title: Toisenlaiset frendit

text: Toisenlaiset frendit on suomalainen dokumenttisarja, joka kertoo kehitysvammaisten kaverusten elämästä. Sarja tuo esiin kehitysvammaisten erilaisuuden ja näyttää, ettei kehitysvammaisuus ole este normaalille elämälle. Sarja perustuu ruotsalaiseen "I en annan del av Köping" -formaattiin.


title: Toisenlaiset frendit

text: Sarjaa on tehty neljä tuontantokautta vuosina 2010–2014.


title: Lisa Kay

text: Lisa Kay (s. 1977) on englantilainen näyttelijä. Hänet tunnetaan parhaiten sarjasta "Sydämen asialla", jossa hän näytteli sairaanhoitaja Carol Cassidya vuosina 2006-2010.


title: Lisa Kay

text: Hänen vanhempansa ovat Jane Hazel Kay ja Peter Kay. Hän on kasvanut Levishamissa, joka on lähellä Goathlandia, missä "Sydämen asialla" kuvattiin. Perheeseen kuuluu myös hänen kolme siskoaan Caroline, Samantha ja Sara.


title: Robbie Findley

text: Robbie Findley (s. 4. elokuuta 1985 Phoenix, Arizona, Yhdysvallat) on yhdysvaltalainen jalkapalloilija, joka pelaa hyökkääjänä kanadalaisessa Toronto FC:ssä. Hän kuului vuosina 2007–2010 Yhdysvaltain maajoukkueeseen.


title: Robbie Findley

text: Findley pelasi yliopistojalkapalloa Oregon State Universityn joukkueessa Beaversissä vuosina 2003–2006. Hänet valittiin Pacific-10 Conferencen vuoden tulokkaaksi esikoiskaudellaan ja kolmesti konferenssin tähdistöjoukkueeseen. Yliopistovuosinaan hän pelasi myös USL Premier Development Leaguen Boulders Rapids Reservessä.


title: Robbie Findley

text: Los Angeles Galaxy varasi Findleyn Major League Socceriin vuoden 2007 MLS SuperDraft -varaustilaisuudessa numerolla 16. Hän debytoi MLS:ssä Galaxyn kauden avausottelussa Houston Dynamoa vastaan 8. huhtikuuta 2007. Neljä päivää myöhemmin hän teki ammattilaisuransa ensimmäisen maalin ottelussa Dallasia vastaan.


title: Robbie Findley

text: 21. kesäkuuta 2007 Findley ja Nathan Sturgis siirtyivät Real Salt Lakeen vaihdossa Chris Kleiniin. Findley oli utahilaisjoukkueen parhaita maalintekijöitä ensimmäisestä kaudestaan lähtien. Kaudella 2009 hän teki 12 maalia runkosarjassa ja kolme pudotuspeleissä, kun Real Salt Lake voitti liigan mestaruuden. MLS Cup -mestaruusottelussa entistä seuraansa Los Angeles Galaxyä vastaan hän teki Real Salt Laken 1–1-tasoitusmaalin ja onnistui omalla vuorollaan rangaistuspotkukilpailussa.


title: Robbie Findley

text: Findleyn sopimus Real Salt Laken ja MLS:n kanssa päättyi kauteen 2010. Tulokasjoukkue Portland Timbers varasi hänen MLS-oikeutensa marraskuussa 2010 järjestetyssä MLS Expansion Draft -varaustilaisuudessa, mutta hän päätti siirtyä Euroopan kentille. Tammikuussa 2011 hän liittyi Englannin toiseksi korkeimmalla sarjatasolla Mestaruussarjassa pelanneeseen Nottingham Forestiin, jonka kanssa hän teki 2,5-vuotisen sopimuksen.


title: Robbie Findley

text: Findley pelasi kaikissa Yhdysvaltain alle 23-vuotiaiden maajoukkueen viidessä ottelussa vuoden 2008 CONCACAFin olympiakarsintaturnauksessa, mutta ei kuulunut joukkueeseen Pekingin olympialaisissa. Yhdysvaltain maajoukkueessa hän debytoi harjoitusottelussa Sveitsiä vastaan 9. lokakuuta 2007. Hänet valittiin joukkueen kokoonpanoon vuoden 2010 MM-kilpailuihin, jossa hän pelasi kolmessa ottelussa.


title: Radeon R520

text: ATIn "R520" -grafiikkaprosessori (koodinimi Fudo) on DirectX 9.0c- ja OpenGL 2.0-kiihdytykseen kykenevien Radeon X1000 -sarjan näytönohjainten perusta. Se on ATIn ensimmäinen suuri arkkitehtuuriuudistus sitten "R300"-grafiikkapiirin ja on Shader Model 3.0 -optimoitu. Grafiikkaprosessoria käyttävä Radeon X1000 -sarja julkaistiin 5. lokakuuta 2005, ja se kilpaili Nvidian GeForce 7 -sarjan kanssa. ATI julkaisi R500-sarjan seuraajan R600-sarjan 14. toukokuuta 2007. ATI ei tue X1000-sarjan näytönohjaimia Windows 7-käyttöjärjestelmässä.


title: Fernando San Emeterio

text: Fernando San Emeterio Lara (s. 1. tammikuuta 1984 Santander) on espanjalainen koripalloilija, joka edustaa Valencia BC:tä.


title: Fernando San Emeterio

text: San Emeterio aloitti koripallon CB Valladolidin juniorijoukkueissa, joista hänet nostettiin edustusjoukkueeseen kaudeksi 2001–2002. Hän edusti seuraa vuoteen 2006 saakka, jolloin hän siirtyi Akasvayu Gironaan. Gironassa San Emeterio voitti EuroChallengen heti ensimmäisellä kaudella. Kesällä 2008 San Emeterio siirtyi Saski Baskoniaan. Seuran paidassa hän pääsi myös pelaamaan Euroliigaa. San Emeterio johdatti Saski Baskonian kaudella 2009–2010 Espanjan mestariksi.


title: Fernando San Emeterio

text: Maajoukkuetasolla San Emeterio on edustanut maansa edustusjoukkueen lisäksi sen juniorijoukkueita.


title: Kim Jong-hun

text: Kim Jong-hun (; s. 1. syyskuuta 1956) on pohjoiskorealainen jalkapallovalmentaja ja entinen puolustaja. Hän on toiminut Pohjois Korean maajoukkueen päävalmentajana vuosina 2007–2010.


title: Kim Jong-hun

text: Kim pelasi pelaajaurallaan puolustajana 1980-luvulla Pohjois-Korean pääsarjassa 4.25:ssä, jolloin hän lukeutui maansa parhaimpiin puolustajiin.


title: Kim Jong-hun

text: Kim pelasi myös Pohjois-Korean maajoukkueessa ja oli maansa kapteenina 1980-luvulla. Ja oli muun muassa johdattamassa maataan neljänneksi vuoden 1980 Aasian mestaruuskisoissa. Lisäksi Kim oli mukana vuoden 1982 Aasian kisoissa, jossa Pohjois-Korea selvisi välieriin asti häviten lopulta Kuwaitille 2–3. Kim oli myös mukana vuoden 1986 MM-kisojen karsinnoissa, jossa Pohjois-Korea ei kuitenkaan selvinnyt kisoihin.


title: Kim Jong-hun

text: Kim valittiin Pohjois-Korean päävalmentajaksi vuonna 2007 ja johdatti maansa heti menestykseen, kun Pohjois-Korea sijoittui neljänneksi vuoden 2008 Itä-Aasian mestaruuskisoissa. Myöhemmin elokuussa Kim johdatti Pohjois-Korean pronssille vuoden 2008 Aasian Challenge Cupissa, jossa se voitti pronssiottelussa Myanmarin maalein 0–4.


title: Kim Jong-hun

text: Kim johdatti myös Pohjois-Korean vuoden 2010 MM-kisoihin, jossa maa pelasi edellisen kerran vuoden 1966 MM-kisoissa.


title: Simon Poulsen

text: Simon Busk Poulsen (s. 7. lokakuuta 1984 Sønderborg, Tanska) on tanskalainen jalkapalloilija. Hän on pelannut kotimaansa lisäksi Alankomaissa ja Italiassa. Hän on pelipaikaltaan vasen laitalinkki tai -puolustaja.


title: Simon Poulsen

text: Poulsen aloitti ammattilaisuransa HFK Sønderjyllandista, joka pelasi Tanskan toiseksi korkeimalla sarjatasolla. Vuonna 2003 joukkueen nimi vaihtui SønderjyskEksi. Kauden 2004–2005 päätteeksi joukkue nousi maan pääsarjaan.


title: Simon Poulsen

text: Kesäkuussa 2005 hän teki sopimuksen siirtymisestään ensi vuoden kesällä 2006 toiseen tanskalaisseuraan Midtjyllandiin. SønderjyskE valitti Poulsenin tapauksesta Tanskan jalkapalloliitolle, mutta päästi pelaajansa kuitenkin lopulta elokuussa 2005 Midtjyllandiin. Poulsen ehti pelata viisi ottelua SønderjyskEssä, ennen kuin siirtyi uuteen seuraansa. Osana kauppaa Thomas Rathe matkasi SønderjyskEen. Hän onnistui vakiinnuttamaan pelipaikkansa heti tulostaan lähtien, ja menetti ensimmäisten kuuden kuukauden aikana ainoastaan yhden ottelun. Hän loukkaantui helmikuussa 2006 ja oli sivussa toukokuuhun 2006 asti. Kauden 2007–2008 ensimmäisellä puoliskolla hän pelasi 18 ottelua ja teki niissä kolme maalia.


title: Simon Poulsen

text: 23. joulukuuta 2007 Poulsen siirtyi alankomaalaisseura AZ Alkmaariin 3 miljoonan euron siirtokorvauksella, joka teki hänestä Midtjyllandin historian kalleimman pelaajan. Hän ei kuitenkaan onnistunut murtautumaan Louis van Gaalin avauskokoonpanoon vasemman laitalinkin paikalle, vaan hänen pelipaikkansa muutettiin vasemmaksi laitapuolustajaksi. Hän pelasi muutamia otteluita uudella pelipaikallaan ensimmäisellä kaudellaan 2008–2009, joka päättyi lopulta joukkueen sarjamestaruuteen yli 25 vuoden tauon jälkeen.


title: Simon Poulsen

text: 25. elokuuta 2012 Poulsen siirtyi italialaisseura Sampdoriaan.


title: Simon Poulsen

text: Poulsen sai ensimmäisen kutsunsa Tanskan maajoukkueeseen maaliskuussa 2007. Hän teki ensiesiintymisensä ystävyysottelussa Saksaa vastaan. Hän pelasi otteluita myös vuoden 2008 EM-kilpailujen karsinnoissa. Hän kuului toukokuussa 2010 päävalmentaja Morten Olsenin julkaisemaan kokoonpanoon vuoden 2010 MM-kilpailuihin.


title: Matti Koivurinta

text: Matti Koivurinta (s. 22. syyskuuta 1931 Turku) on turkulainen kauppaneuvos. Hän on Aboa Vetus & Ars Nova -museon perustaja ja hänen nimeään kantava säätiö on Rettigin palatsin omistaja. Koivurinta oli Turun kaupunginvaltuuston jäsen kokoomuksen valtuutettuna 1977–1988.


title: Matti Koivurinta

text: Koivurinnan omaisuus on peräisin auto-, kiinteistö-, arvopaperi- ja rakennustarvikealoilla toimivasta Tavoite-konsernista. Yrityksen pohjana oli Koivurinnan vanhempien perustamat yritykset, joiden johtajaksi hän tuli valmistuttuaan kauppakorkeakoulusta.


title: Matti Koivurinta

text: Vuonna 1992 Koivurinta lahjoitti yhtiönsä osakkeet Matti Koivurinnan säätiölle, joka myi ne takaisin nuorentuneelle toimivalle johdolle. Kolme vuotta tämän jälkeen Tavoite-yhtiöt hakeutui itse konkurssiin, ja SYP kärsi 110 miljoonan markan luottotappiot. Säätiölle tehtyjä lahjoituksia pankit eivät kuitenkaan vaatineet purettavaksi.


title: Matti Koivurinta

text: Koivurinta on perustanut nimeään kantavan Matti Koivurinnan säätiön, jonka asiamiehen tehtävistä hän jäi vuonna 2009 eläkkeelle. Sen jälkeen hän on jatkanut säätiön kunniapuheenjohtajana. Säätiön johdossa on istunut turkulaisia merkkihenkilöitä, kuten hovioikeuden presidentti ja entisiä kaupunginjohtajia.


title: Matti Koivurinta

text: Rettigin palatsi siirtyi velkoineen Matti Koivurinnan Säätiön omistukseen vuonna 1992.


title: Matti Koivurinta

text: Turun Matintalo (Aninkaistenkatu 8) on saanut nimensä Koivurinnan mukaan.


title: Matti Koivurinta

text: Koivurinnasta ilmestyi Juha Haapakosken kirjoittama elämäkerta "Mesenaatti" toukokuussa 2013.


title: Pastoosi

text: Pastoosi (, taikinamainen) tarkoittaa maalaustekniikassa paksua, peittävää väriä.


title: Pastoosi

text: Etenkin impressionistit käyttivät pastooseja värejä. Pastoositekniikka on käytännöllinen myös alla prima-maalauksessa, jolloin työ maalataan ilman kerrosmaalausta. Toisin kuin impasto, pastoosi väri on melko tasainen, ja peittävä, kun laseeraus on läpikuultava.


title: Ivan Andrejevitš Hovanski (Tararui)

text: Ivan Andrejevitš Hovanski (, lisänimeltään "Tararui", Тараруй; 1600-luvun alku – 27. syyskuuta 1682 nykyisen Moskovan alueen Vozdviženskojen kylä) oli venäläinen ruhtinas, valtiomies ja sotapäällikkö.


title: Ivan Andrejevitš Hovanski (Tararui)

text: Ivan Hovanski kuului Gediminidien sukuun. Hän toimi aluksi tsaari Mihail Fjodorovitšin pöytäpalvelijana. Vuonna 1650 hänet lähetettiin voivodiksi Tulaan, vuonna 1651 Vjazmaan ja vuonna 1565 Mogiljoviin. Ruptuurisodan aikana hän toimi rykmentin komentajana. Vuonna 1659 Hovanski nimitettiin pajariksi. Vuonna 1660 hän valloitti ja poltti Brestin. Sen jälkeen hän piiritti Ljahovitšia, mutta joutui vetäytymään Polotskiin. Syksyllä 1661 Hovanski kärsi murskatappion Kazimierz Żeromskin johtamille puolalaisille.


title: Ivan Andrejevitš Hovanski (Tararui)

text: Moskovan vuoden 1662 kapinan aikana Hovanski kävi neuvotteluja kapinallisten kanssa. Kapinan kukistuttua hän johti sen osallistujien rankaisemista. Vuonna 1663 hänet nimitettiin kyytiviraston tuomariksi. Vuosina 1669–1678 hän toimi voivodina Pihkovassa, Smolenskissa ja Novgorodissa. Vuosina 1678–1680 hän johti Venäjän etelärajan puolustamista. Vuonna 1680 hän palasi Moskovaan ja sai merkittävän aseman hovissa. Vuosina 1681–1682 hän johti etsintävirastoa.


title: Ivan Andrejevitš Hovanski (Tararui)

text: Pietari I:n noustua valtaan vuonna 1682 Hovanski toimi yhtenä streltsikapinan järjestäjistä. Sen jälkeen hänet nimitettiin streltsiviraston päälliköksi. Streltsien avulla hän sai aikaan Iivana V:n ja Pietari I:n yhteishallituksen ja Sofia Aleksejevnan nimittämisen sijaishallitsijaksi. Vanhauskoisuuden kannattajana Hovanski sai patriarkka Joakimin suostumaan väittelyyn vanhauskoisten johtajan Nikita Pustosvjatin kanssa. Väittely kuitenkin päättyi vanhauskoisten tappioon ja heidän johtajiensa rankaisemiseen.


title: Ivan Andrejevitš Hovanski (Tararui)

text: Streltsien avulla Hovanski hankki valtavan polittisen vaikutusvallan. Hänen vallanhimonsa ja ylimielisyytensä herätti kuitenkin vastustusta Sofian ja aateliston taholta. Syyskuussa 1682 Hovanski julistettiin kapinalliseksi ja harhauskoisten suojelijaksi. Vozdviženskojen kylässä kokoontunut pajariduuma tuomitsi hänet kuolemaan. Hänet mestattiin yhdessä poikansa Andrein kanssa. Hovanskien teloituksen jälkeen streltsit nousivat kapinaan ja valtasivat Kremlin, mutta johtajansa menettäneinä he alistuivat pian sijaishallitsijan tahtoon.


title: Ivan Andrejevitš Hovanski (Tararui)

text: Ivan Hovanskin kohtalosta kertoo Modest Musorgskin ooppera "Hovanštšina".


title: Jennifer Batten

text: Jennifer Batten on yhdysvaltalainen kitaristi, joka on työskennellyt sekä sessiomuusikkona että sooloartistina. Batten soitti soolo- ja rytmikitaraa Michael Jacksonin Bad-, Dangerous- ja HIStory-kiertueilla sekä vuoden 1993 Super Bowl -puoliaikaesityksessä.


title: Dovre

text: Dovre on kunta Opplandin läänissä Norjassa. Kunnassa oli 2883 asukasta vuonna 2004 ja sen pinta-ala on 1 364km². Kunnan keskus on Dovren kylä. Kunnan naapureita ovat pohjoisessa Oppdal, idässä Folldal, etelässä Sel ja Vågå sekä lännessä Lesja. Dovren korkein huippu Snøhetta on 2 286 metriä korkea. Tammikuussa 2013 tehdyn väestönlaskennan mukaan Dovren kunnassa oli 2 727 asukasta.


title: Dovre

text: Dovren kunta perustettiin vuonna 1861, kun se erotettiin Lesjan kunnasta. Folldal irroitettiin Dovresta vuonna 1884 ja liitettiin Alvdaliin. Dovren tunturialue merkitsee norjalaisille maan itsenäisyyden symbolia, sillä vuoden 1814 Eidsvollin kansalliskokous vannoi pysyvänsä yhtenäisesti asiansa takana “kunnes Dovre luhistuu”.


title: Shvarn

text: Shvarn (, ) tai Švarnas oli galitsialainen aatelinen, Liettuan suuriruhtinas (1267–1269) ja Kholmin prinssi (1264–1269). Shvarn oli Galitsian kuninkaan Danielin poika. Hän sai vaikutusvaltaa Liettuassa mentyään naimisiin Mindaugasin tyttären kanssa vuonna 1254 tai 1255. Vuonna 1262 hän auttoi Liettuan armeijaa taistelussa Masuriaa vastaan. Shvarn peri Kholmin 1264, kun hänen isänsä oli kuollut. Shvarn auttoi Mindaugasin nuorinta poikaa Vaišvilkasia kostamaan isänsä murhaajille ja nousemaan suurherttuaksi. Kiitokseksi tästä Shvarn sai hallittavakseen Navahrudakin. Shvarnista tuli Liettuan suuriruhtinas Vaišvilkasin ryhdyttyä viettämään munkin elämään vuonna 1267. Traidenis kuitenkin syrjäytti hänet muutaman vuoden päästä valtaannoususta. Shvarn kuoli joko vuonna 1269 tai 1271. Hänet haudattiin Kholmissa.


title: Nintendo 3DS

text: Nintendo 3DS on Nintendon käsipelikonsoli, joka pystyy tuottamaan 3D-efektejä ilman erikoislaseja. Laite esiteltiin vuoden 2010 E3-messuilla ja julkaistiin Euroopassa 25. maaliskuuta 2011.


title: Nintendo 3DS

text:
Nintendo 3DS sisältää ristiohjaimen ohella pyöreän analogisen ”slide pad” -liukuohjaimen. Laitteessa on myös gyroskooppi, liiketunnistin ja 3D-tehosteen säädin. Laite pystyy toistamaan 3D-elokuvia, kuvaamaan 3D-kuvia sekä 3D-videoita ja se on yhteensopiva DS- ja DSi-pelien kanssa. Aiemman Game Boy -konsolisarjan tai Game Boy Advancen pelikasetteja laite ei tue. Game Boy Advance -pelejä voi mahdollisesti tulla ladattavaksi Nintendo eShopista. eShoppiin tulee joka torstai uusi peli ladattavaksi. Game Boy -pelit on jo varmistettu eShoppiin tuleviksi. Näistä ainakin osa on maksuttomia. 3DS:ssä on enemmän laskentatehoa ja se pystyy tuottamaan tarkempaa grafiikkaa ja ääntä kuin Nintendo DSi tai Nintendo DS. Pelinkehittäjä Nick Ricksin mukaan laitteen laskentateho vastaa suurin piirtein Wii-pelikonsolia.. Nintendo 3DS:n suuri ohjelmistopäivitys joka sisälsi mm. eShopin ja mahdollisuuden siirtää mm. valokuvia ja DSiWaresta ostetut pelit 3DS:lle ilmestyi 7. kesäkuuta 2011. Nintendo 3DS:ään tuli myös uusi metallinpunainen värivaihtoehto, joka tuli myyntiin Euroopassa 30. syyskuuta 2011.
Helmikuussa 2015 Nintendo julkaisi konsolista uuden version, joka tunnetaan nimellä New Nintendo 3DS. Konsolissa on esimerkiksi tehokas prosessori, parempi 3D-efekti, ZL- ja ZR liipaisimet, pieni Circle Pad nappi sekä NFC-siru sisäänrakennettuna. Kaikki 3DS- ja DS-pelit toimivat uudessa mallissa.


title: Nintendo 3DS

text: New Nintendo 3DS XL tunnetaan nimellä New Nintendo 3DS LL japanissa.


title: Nintendo 3DS

text: 2017 on julkaistu uusi malli New Nintendo 2DS XL. Mallissa on 82 % suuremmat näytöt, sekä kaikki näppäimet kuten 3DS konsoleissa.


title: Nintendo 3DS

text:
Nintendo 3DS:n julkaisupäivänä oli julkaistu seuraavat 15 peliä:
Pelit jotka käyvät ainoastaan New Nintendo 3DS:lle:Suomessa Nintendo 3DS -pakkauksen mukana tulee:


title: Ivan Hovanski

text: Ivan Hovanski -nimisiä henkilöitä on useita:


title: Etnedal

text: Etnedal on kunta Opplandin läänissä Norjassa. Sen väkiluku oli vuonna 2004 1410 ja pinta-ala on 459km². Kunnan keskus on Bruflatin kylä. Etnedalin naapurikuntia ovat idässä Nordre Land, etelässä Sør-Aurdal ja lännessä ja pohjoisessa Nord-Aurdal.


title: Etnedal

text: Etnedalin kunta perustettiin 1. tammikuuta 1894 liittämällä yhteen kaksi aluetta, "Nordre Etnedal" Nord Aurdalin kunnasta ja "Bruflat" Sør-Aurdalin kunnasta. Tammikuussa 2013 tehdyn väestönlaskennan mukaan Etnedalin kunnassa oli 1 399 asukasta.


title: Aaveviirikala

text: Aaveviirikala ("Heniochus pleurotaenia") on perhokaloihin kuuluva kala.


title: Aaveviirikala

text: Aaveviirikala voi kasvaa 17 cm pitkäksi. Se on litteä, pitkänokkainen kala, jonka vartalo on mustan, ruskean ja valkoisen kuviollinen. Pyrstö ja selkäevä ovat kellansävyiset.


title: Aaveviirikala

text: Aaveviirikala on kotoisin Intian valtamereltä. Se elää koralliriutoilla 1-25 metrin syvyydellä.


title: She & Him

text: She & Him on yhdysvaltalainen rockyhtye, jonka perustivat Zooey Deschanel (piano ja laulu) ja M. Ward (kitara ja tuotanto). Yhtyeen ensimmäinen levyn "Volume One" julkaisi Merge Records maaliskuussa 2008. Yhtyeen kokoonpanoa on sittemmin laajennettu, ja nykyään siihen kuuluvat myös Rachel Blumberg (rummut), Mike Mogis (pedal steel-kitara, mandoliini), Mike Coykendall (basso, kitara).


title: Sarah Drew

text: Sarah Drew (s. 1. lokakuuta 1980 Charlottesville, Virginia) on yhdysvaltalainen näyttelijä. Hän on tullut tunnetuksi näyteltyään televisiosarjoissa "Everwood" vuosina 2004–2006 ja "Greyn anatomia" vuodesta 2009 lähtien.


title: Sarah Drew

text: Drew vietti lapsuutensa Stony Brookissa, New Yorkissa. Hänen äitinsä oli tieteenopettaja ja isänsä pastori. Hänen pikkuserkkunsa on näyttelijä Benjamin McKenzie. Hän aloitti näyttelemisen koulunäytelmissä ja kesäteatterissa.


title: Sarah Drew

text: Vuonna 2002 Drew valmistui Virginian yliopistosta. Nykyisin hän asuu miehensä Peter Lanferin kanssa Los Angelesissa.


title: Kurjenmiekat

text: Kurjenmiekat ("Iris") on kurjenmiekkakasveihin kuuluva suku. Ne ovat suikertavajuurakkoisia ja niiden miekkamaiset lehdet kasvavat varren tyveltä. Ne ovat suurikukkaisia ja niitä käytetään yleisesti puutarhakasveina. Suomessa on vain yksi alkuperäinen kurjenmiekkalaji, keltakurjenmiekka ("Iris pseudacorus"). Siperiankurjenmiekka ("Iris sibirica") ja saksankurjenmiekka ("Iris germanica") ovat puutarhakasveja ja ne voivat olla myös viljelyjäänteitä tai viljelykarkulaisia.


title: Kurjenmiekat

text: Koristekasvina viljeltyjä kurjenmiekkoja:Muita kurjenmiekkoja:


title: Pikkulouhikala

text: Pikkulouhikala ("Echiichthys vipera") on louhikaloihin kuuluva pieni, myrkyllinen ahvenkala, joka elää Itä-Atlantilla ja Välimeressä.


title: Pikkulouhikala

text: Täysikasvuisen pikkulouhikalan pituus on keskimäärin 10 cm ja enimmillään 15 cm. Sillä on pitkänomainen, kellanruskea ruumis ja harmaanruskea selkä. Muita tuntomerkkejä ovat musta etummainen selkäevä ja hopeanvalkoiset kyljet, jotka ovat usein ruskeiden täplien juovittamat.


title: Pikkulouhikala

text: Pikkulouhikala elää Atlantin valtameren itäosissa ja Välimeressä. Levinneisyysalue ulottuu pohjoisessa Pohjanmerelle ja etelässä Marokon ja Madeiran rannikolle. Yksittäisiä havaintoja on tehty myös Kanariansaarilla.


title: Pikkulouhikala

text: Pikkulouhikala elää rantojen tuntumassa enintään 150 metrin syvyydessä. Yleensä se kaivautuu hiekkaiseen, liejuiseen tai kivikkoiseen merenpohjaan niin, että vain silmät ja etummaisen selkäevän kärki jäävät näkyviin.


title: Pikkulouhikala

text: Pikkulouhikala on erityisen vaarallinen myrkkykala, koska sitä tavataan usein uimarantojen läheisyydessä. Myrkkyrauhaset sijaitsevat kalan etummaisessa selkäevässä ja kiduskannessa.


title: Pikkulouhikala

text: Pikkulouhikalaa kalastetaan jonkin verran sekä kaupallisesti että urheilumielessä.


title: Rosalinda Serfaty

text: Rosalinda Serfaty (s. 24. huhtikuuta 1969 Buenos Aires) on argentiinalainen näyttelijä, joka asuu nykyisin Venezuelassa. Serfatyllä on ollut monia televisiorooleja vuodesta 1989 lähtien.


title: Rosalinda Serfaty

text: Serfatyllä on kaksi tytärtä.


title: Super Janne

text: Janne Vakkilainen (s. 9. joulukuuta 1980 Helsinki), tunnetaan paremmin taiteilijanimellään Super Janne (kirjoitetaan joskus myös Superjanne, SuperJanne tai Super-Janne), on suomalainen rap ja R&B -muusikko ja -tuottaja. Super Janne on kuulunut 2000-luvun alussa Salamaryhmä -nimiseen rap/reggae -yhtyeeseen nimellä Kaskas.


title: Super Janne

text: Super Janne julkaisi "Hyvät munkit volume 1" -nimisen albumin vuonna 2006, jota edelsi vinyylijulkaisu "Henkselit". "Hyvät munkit volume 1" ja Henkselit single saivat 2006-2007 paljon radiosoittoa ja bassoradion kuuntelijat äänestivätkin Jannen Basso Gaalassa vuoden 2007 tulokkaaksi. Hänen ensimmäinen virallinen debyyttialbuminsa "Munkkisaari" julkaistiin 23. kesäkuuta 2010 Upleftbass Recordsin kautta. Kehuttu levy on saanut jo muutamassa arviossa klassikkostatuksen ja levy soi kesällä ja syksyllä 2010 tiuhaan Radio Helsingissä ja Bassoradiossa. Radio Helsingin Mahtavaa Mahtavaa-ohjelman vetäjä ja Stupido Shop-levykauppaa pyörittävä Aleksi Pahkala on kuvaillut Super Jannea Suomen De La Souliksi. Syksyllä 2010 Janne sävelsi ja tuotti MTV3:n Putous-ohjelman toisen tuotantokauden mainoskappaleen "Me ollaan", johon ohjelmaa tuottavan Story Off Oy:n Petteri Summanen ohjasi loistavan palautteen saaneen musiikkivideon. Super Janne on myös osa suomalaista HKI Crates -tuottajakollektiivia, joka julkaisi tuottajalevyn heinäkuussa 2012 Monsp Recordsin kautta.


title: Sandra Laing

text: Sandra Laing (s. 1955, Piet Retief) on eteläafrikkalainen nainen, joka syntyi valkoisille vanhemmille, mutta uudelleenluokiteltiin kouluiässä ulkoisten piirteidensä perusteella värilliseksi apartheid-lakien ollessa voimassa Etelä-Afrikan tasavallassa. Hänen elämästään on tehty elokuva "Skin" (Miramax, 2009), jossa häntä esittää Sophie Okonedo.


title: Guadalupenmurri

text: Guadalupenmurri ("Synthliboramphus hypoleucus") on pienikokoinen ruokkien heimoon kuuluva lintulaji. Se elää Meksikon Baja Californiassa, maan länsirannikon saarilla ja rannikolla. János Xántus kuvaili lajin holotyypin Cape San Lucasista Baja Californiasta 1860.


title: .gi

text: .gi on Gibraltarin Internet-maatunnus, jota on nimensä vuoksi käyttänyt myös Espanjalainen kaupunki Girona. Toisen asteen rekisteröinnit on varattu Gibraltarilaisille yrityksille ja organisaatioille, kolmannelle asteelle on hieman eri säännöt. Tunnus otettiin käyttöön 1995. Sitä ylläpitää GibNet.


title: .gl

text: .gl on Grönlannin Internet-maatunnus. Se on rekisteröitävissä miltä puolelta maailmaa tahansa. Tunnusta ylläpitää TELE Greenland A/S. Tunnusta on joskus myyty merkitsemään "good luck" tai "graphics library" tai merkitsemään Galiciaa ja galician kieltä galegoa. Googlella on hallussaan URL:in lyhennyspalvelu goo.gl The Pirate bay kertoi, että siirtyy verkkotunnuksen ThePirateBay.gl alle entisen verkkotunnuksen takavarikoinnin pelossa.


title: Suomusjärven vaakuna

text: Suomusjärven vaakuna oli Suomusjärven kunnan tunnus. Sen aiheen nyhäkoro muistuttaa muodoltaan kalan suomuja ja viittasi siten kunnan nimeen.


title: Suomusjärven vaakuna

text: Vaakunan selitys on ”nyhäkoron kolmesti hopeaan ja punaiseen katkaisema kilpi”. Vaakunan on suunnitellut Heikki Paaer, ja Suomusjärven kunnanvaltuusto hyväksyi sen kokouksissaan 7. joulukuuta 1956 ja 25. huhtikuuta 1957. Sisäasiainministeriö vahvisti vaakunan käyttöön 5. kesäkuuta 1957.


title: Suomusjärven vaakuna

text: Vaakuna jäi epäviralliseksi kotiseutuvaakunaksi 2009, kun Suomusjärven kunta yhdessä Halikon, Kiikalan, Kiskon, Kuusjoen, Muurlan, Perniön, Perttelin ja Särkisalon kanssa liittyi osaksi Salon kaupunkia.


title: Dennis Johnson

text: Dennis Wayne Johnson, lempinimeltään DJ, (8. syyskuuta 1954 – 22. helmikuuta 2007) oli yhdysvaltalainen koripalloilija.


title: Dennis Johnson

text: Dennis Wayne Johnson syntyi perheensä kuudestatoista lapsesta kahdeksantena sosiaalityöntekijän ja muurarin lapsena. "Dominguez High School"issa pelatessaan hän pelasi otteluissa vain muutamia minuutteja. Valmistuttuaan hän työskenteli trukkikuskina pienellä palkalla.


title: Dennis Johnson

text: Kerran "Los Angeles Harbor College"n valmentaja Jim White näki Johnsonin pelaavan katukorista. White vakuuttui hänen puolustustaidoistaan ja pyysi liittymään joukkueeseen.


title: Dennis Johnson

text: Johnson oli Donna-vaimonsa kanssa naimisissa 31 vuotta ja heillä on kolme lasta. 20. lokakuuta 1997 Johnson pidätettiin epäiltynä törkeästä pahoinpitelystä.


title: Dennis Johnson

text: Johnson kuoli 52-vuotiaana 22. helmikuuta 2007 sydänkohtaukseen.


title: Aamiainen ruohikolla

text: Aamiainen ruohikolla () on Edouard Manet’n maalaus vuodelta 1863. Maalaus on yksi modernin maalaustaiteen keskeisistä teoksista ja Manet'n tunnetuin teos.


title: Aamiainen ruohikolla

text: Maalauksen tapahtumapaikkana on renessanssitaiteesta tuttu idylli, johon on sijoitettu moderneja ihmisiä. "Aamiainen ruohikolla" oli ensimmäisen kerran esillä hylättyjen salongissa vuonna 1863, koska se oli hylätty virallisesta Salongista.


title: Aamiainen ruohikolla

text: Manet kehitti maalaustapansa vanhojen mestarien realismin ja japanilaisen taiteen pohjalta. "Aamiaisessa ruohikolla" on vuoropuhelua maalaustaiteen mestarien kanssa. Se on kommentti tai modernisoitu versio fête champêtre -aiheesta, josta aiemmin olivat maalanneet Giorgione ja Tizian. Siinä on myös viittauksia erääseen Rafaelin mytologiseen maalaukseen, tai tarkemmin sanottuna siitä tehtyyn grafiikan lehteen.


title: Aamiainen ruohikolla

text:
Manet oli halunnut järkyttää Salongin järjestäjiä ja näyttelykävijöitä. Virallinen tunnustus oli mahdollista saada maalaamalla monumentaaliteos. Aamiainen ruohikolla -maalausta suurempi vaikutus oli "Keisari Maksimilianin teloituksella".
Maalaus on erittäin tunnettu ja kommentoitu. Muun muassa suomalaisen Me Naiset -lehden mainos vuonna 1997 sai paljon huomiota ja tunnustusta osakseen.


title: Uprising (kappale)

text: Uprising on Musen ensimmäinen julkaistu single yhtyeen viidenneltä studioalbumilta "The Resistance".


title: Uprising (kappale)

text: Kappaleen on sanoittanut ja säveltänyt yhtyeen laulaja-kitaristi-pianisti Matthew Bellamy. Bellamyn mukaan kappale kuvaa kyllästymisen tunnetta muun muassa pankkiireita ja poliitikkoja kohtaan. Sen inspiraationa toimivat Lontoon G20-mielenosoitusten, rahoituskriisin sekä Britannian parlamentissa koetun kulukorvausskandaalin herättämät tunteet.


title: Uprising (kappale)

text: Single on yhtyeen menestynein Yhdysvalloissa, sillä se oli Billboard Alternative Songs -listan ykkössijalla yhteensä 17 viikkoa. Britannian singlelistalla se nousi sijalle 9. Vuonna 2010 single palkittiin parhaana "Music Producers Guild Awards" -gaalassa.


title: Miss Haaksirikko

text: Miss Haaksirikko (Miss Cast Away and the Island Girls, myös tunnettu nimillä Miss Cast Away ja Silly Movie 2 Australiassa) on Bryan Michael Stollerin kirjoittama ja ohjaama b-luokan parodiaelokuva, joka julkaistiin vuonna 2004. Elokuvan pääosassa nähdään Eric Roberts, Charlie Schlatter, Joyce Giraud, Stuart Pankin, Evan Marriott. Elokuvassa nähdään myös cameo-rooleissa Jerry Lewis, Pat Morita, Bernie Kopell ja Michael Jackson.


title: Pitkä vapaa

text: Pitkä vapaa on Mamban vuonna 1992 ilmestynyt viides albumi.


title: Parannettu kalenteri

text: Parannettu kalenteri on gregoriaanisen kalenterin muunnos, joka eroaa tavallisesta gregoriaanisesta kalenterista siinä, että pääsiäinen määrätään todellisen kevätpäiväntasauksen ja todellisen täydenkuun mukaan. Parannettu kalenteri keksittiin Saksassa 1600-luvulla, koska protestanttiset maat eivät voineet ottaa käyttöön gregoriaanista kalenteria sellaisenaan, mutta sen edut juliaaniseen verraten olivat selvät.


title: Parannettu kalenteri

text: Ruotsi, johon tuolloin myös Suomi kuului, siirtyi parannettuun kalenteriin vuonna 1753 jättämällä helmikuun lopusta 11 päivää pois. Monet uskoivat silloin menettäneensä 11 päivää elämästään. Kun Suomi liitettiin Venäjään, se ei siirtynyt takaisin juliaaniseen kalenteriin, jota Venäjällä vielä käytettiin, vaan autonomisena suuriruhtinaskuntana sai pitää paitsi Ruotsin vallan aikaiset lait, myös parannetun kalenterin.


title: Parannettu kalenteri

text: Kun Ruotsi siirtyi gregoriaaniseen kalenteriin vuosina 1823 ja 1844 annetuilla kuninkaallisilla julistuksilla, Suomi jäi maailman ainoaksi maaksi, jossa vielä käytettiin parannettua kalenteria.


title: Parannettu kalenteri

text: Koska parannettu kalenteri eroaa gregoriaanisesta vain pääsiäissäännön perusteella, autonomisessa Suomessa elettiin yleensä samassa tahdissa gregoriaanista kalenteria käyttävien maiden kanssa, mutta vuosina 1818, 1825, 1829 ja 1845 parannetun kalenterin pääsiäinen oli eri viikonlopulla kuin gregoriaanisen. Vuonna 1818 parannetun kalenterin määräämää pääsiäistä vietti Suomen lisäksi vielä Ruotsikin, ja vuosina 1825 ja 1829 parannetun kalenterin pääsiäinen oli sattumalta sama kuin juliaanisen kalenterin mukainen, mutta vuonna 1845 Suomi juhli ypöyksin pääsiäistä 30. maaliskuuta. (Gregoriaanisen kalenterin käyttäjät 23. maaliskuuta ja ortodoksisen 27. huhtikuuta 1845).


title: Parannettu kalenteri

text: Tapaus – oma pääsiäinen yhdellä autonomisella suuriruhtinaskunnalla – herätti jopa kansainvälistä huomiota. Seuraavan kerran samoin olisi sattunut vuonna 1869 (5. huhtikuuta, gregoniaanisen kalenterin mukaan 28. maaliskuuta), mutta vuoden 1869 alussa Suomi siirtyi gregoriaaniseen kalenteriin.


title: Puolustava hyökkääjä

text: Puolustava hyökkääjä () on jääkiekon pelaajatyyppi. Puolustava hyökkääjä on hyökkääjä, joka hallitsee hyvin sekä hyökkäämisen että puolustamisen. Kauden paras puolustava hyökkääjä palkitaan NHL-liigassa perinteisesti Frank J. Selke Trophylla kauden päätteeksi. Tunnettuja puolustavia hyökkääjiä ovat muun muassa Jere Lehtinen, Pavel Datsjuk, Patrice Bergeron ja Manny Malhotra.


title: Stojan Vranković

text: Stojan ”Stojko” Vranković (s. 22. tammikuuta 1964 Drniš, Jugoslavia) on kroatialainen kilpauransa päättänyt koripalloilija.


title: Stojan Vranković

text: Vranković aloitti uransa KK Zadarissa, josta hän siirtyi myöhemmin Arisiin. Lokakuussa 1990 Vranković siirtyi NBA-seura Boston Celticsiin. Hän sai seurassa vain vähän peliaikaa ja teki kahden kauden aikana keskimäärin 1,9 pistettä ottelua kohden. Tämän jälkeen Vranković palasi Eurooppaan Panathinaikosiin. Seuran paidassa hän voitti Euroliigan mestaruuden vuonna 1996. Kaudeksi 1996–1997 Vranković teki paluun NBA:han Minnesota Timberwolvesin paitaan. Hän pelasi seurassa yhden kauden 3,4 pisteen ottelukohtaisella pistekeskiarvolla. Kesällä 1997 hänet vaihdettiin Los Angeles Clippersille, jolloi Minnesota sai vaihdossa Stanley Robertsin. Seuraavat kaksi kautta Vranković edusti seuraa, mutta pelasi jälkimmäisellä kaudella vain kaksi ottelua. Elokuussa 1999 hänet vapautettiin seurasta. Uransa kaksi viimeistä kautta Vranković pelasi italialaisessa Fortitudo Bolognassa.


title: Stojan Vranković

text: Vranković edusti maajoukkuetasolla Jugoslavian ja Kroatian maajoukkueita. Hän oli mukana kolmissa olympialaisissa ja voitti kaksi olympiahopeaa. EM-kisoista Vranković voitti yhden kultamitalin.


title: Ibrahim Zafur

text: Ibrahim Zafur ("myös Brahim Zafour", , s. 30. marraskuuta 1977 Tizi-Ouzou) on algerialainen jalkapalloilija. Puolustajana pelaava Zafur edustaa Algerian pääsarjassa JSM Béjaïaa. Hän on aikaisemmin edustanut JS Kabylieta, jossa Zafur saavutti menestystä voittamalla muun muassa CAF Cupin kolmesti ja Algerian mestaruuden kahdesti. Lisäksi hän on edustanut qatarilaista Al-Sailiyaa.


title: Ibrahim Zafur

text: Zafur pelasi Algerian maajoukkueessa yhteensä 27 ottelua vuosien 1998-2005 aikana. Hän edusti maataan kaksissa arvokisoissa vuosien 2002 ja 2004 Afrikan-mestaruuskisoissa, jossa Algeria selvisi puolivälieriin.


title: Poliisi (jääkiekko)

text: Jääkiekossa nimitystä poliisi tai tappelija (englanniksi "enforcer" tai puhekielessä "goon, toughguy") käytetään pelaajasta, joka suojelee joukkueen tähtipelaajia tappelemalla tai taklaamalla rajusti väkivaltaisuuteen erehtyneitä vastapuolen pelaajia. Heitä on kuvailtu tähtipelaajien henkivartijoiksi. Tappeleminen tarjoaa monille vähemmän taitaville pelaajille mahdollisuuden luoda uran jääkiekkoammattilaisena. Monet poliisit ovat rakenteeltaan isokokoisia ja joutuvat toimintatapansa takia kauden aikana istumaan useita jäähyminuutteja.


title: Poliisi (jääkiekko)

text: Poliisi on ollut yleinen roolipelaaja varsinkin pohjoisamerikkalaisissa jääkiekkoliigoissa. Roolia puolustaneiden mielestä poliiseja tarvitaan puolustamaan omaa joukkuetta sekä törkeiltä että sääntöjen harmaalle alueelle kohdistuneilta rikkeiltä. USA Todayn Nate Scottin mukaan poliisit ovat usein valmentajien ja muiden joukkueen pelaajien suosikkeja, koska he eivät pelaa koskaan itselleen vaan aina joukkueelleen. Tunnettuja poliiseja ovat olleet muiden muassa Dave Brown, Stu Grimson, Tie Domi, Clark Gillies, Terry O'Reilly, Joe Kocur, Dave Schulz, Dave Semenko, Bob Probert, Derek Boogaard ja Tiger Williams.


title: Poliisi (jääkiekko)

text: Vuonna 2012 kerrottiin, että poliisit ovat katoamassa jääkiekosta tappelujen vähentyessä. Osasyynä tähän ovat olleet entisten poliisien Boogaardin, Rick Rypienin ja Wade Belakin itsemurhat, joiden syyksi on epäilty päähän kohdistuneiden iskujen aiheuttamaa aivovammaa. Neurokirurgi Robert Cantu on tutkinut kuolleiden jääkiekkopoliisien aivoja ja todennut sekä Reggie Flemingin että Bob Probertin kärsineen kuollessaan kroonisesta traumaattisesta enkefalopatiasta. Sairautta pidettiin aiemmin pelkästään nyrkkeilijöiden ongelmana. Jääkiekkotoimittaja Roy MacGregor kirjoitti Belakin kuoleman jälkeen, ettei poliiseilla enää nykyään ole jääkiekossa muuta tehtävää kuin nolata peli ja satuttaa vastustajia. Muita syitä poliisien vähenemiseen NHL:ssa ovat olleet palkkakaton käyttöönotto ja pelin luonteen muuttuminen, sillä pelaajia rangaistaan nykyään myös sakoilla tai pelikielloilla.


title: Merja Satulehto

text: Merja Satulehto on suomalainen tanssija, tanssinopettaja, koreografi ja tanssituomari.


title: Merja Satulehto

text: Satulehdolla on laaja-alainen tanssitausta. Hänellä on kokemusta voimistelusta, jazz- ja showtanssista sekä kilpatanssista. Hän onkin yksi kansainvälisesti kaikkein menestyneimpiä suomalaisia kilpatanssijoita kautta aikojen. Kilpauransa päätettyään Satulehto on toiminut tanssituomarina kansallisissa ja kansainvälisissa arvokilpailuissa yli 25 vuotta. Hän myös esiintyy edelleen aktiivisesti. Satulehto toimi Tanssii tähtien kanssa -ohjelman päätuomarina kahdella ensimmäisellä tuotantokaudelta. Hän toimii nykyään Dance-tanssiohjelman toisena vakiotuomarina yhdessä Marco Bjurströmin kanssa.


title: Souleymanou Hamidou

text: Souleymanou Hamidou (s. 22. marraskuuta 1973 Mokolo, Kamerun) on kamerunilainen jalkapallomaalivahti. Hän edustaa tällä hetkellä turkkilaista Kayserisporia.


title: Souleymanou Hamidou

text: Hän on edustanut Kamerunin maajoukkuetta vuosien 2000, 2006, 2008 ja 2010 Afrikan-mestaruuskilpailuissa ja vuoden 2010 MM-kilpailuissa.


title: Farés Fellahi

text: Farés Fellahi (s. 13. toukokuuta 1975 Sétif) on algerialainen entinen jalkapalloilija. Hyökkääjänä pelannut Fellahi vietti koko uransa kotimaassaan ja voitti Algerian pääsarjan maalikuninkuuden kaudella 2007-2008 24 maalilla.


title: Farés Fellahi

text: Fellahi edusti Algerian maajoukkuetta vuosina 2003–2004 pelaten 8 ottelua, joissa syntyi kaksi maalia. Hän oli mukana yksissä arvokisoissa vuoden 2004 Afrikan kisoissa, jossa Fellahi pelasi yhden ottelun.


title: Fatma Ceren Necipoğlu

text: Fatma Ceren Necipoğlu (18. tammikuuta 1972 – 1. kesäkuuta 2009) oli turkkilainen harpisti. Hän suoritti lukio-opintonsa Istanbulin saksalaisessa koulussa ja valmistui 1992. Hän oli opiskellut Istanbulissa harpunsoittoa jo lukio-opintojensa aikana. Niiden jälkeen hän opiskeli Boğaziçin yliopiston käännöksen ja tulkkauksen laitoksella suorittaen alemman korkeakoulututkinnon vuonna 1997.


title: Fatma Ceren Necipoğlu

text: Lähdettyään Yhdysvaltoihin Necipoğlu opiskeli Louisiana State Universityn musiikkikoulussa valmistuen 1999. Sitten hän opiskeli Indiana Universityn Jacobs School of Musicissa valmistuen vuonna 2001. Hän sai opetusta harpisti Şirin Pancaroğlulta. Kotimaahan paluun jälkeen Necipoğlu liittyi sinfoniaorkesteriin Bursassa ja pääsi luennoimaan pianon- ja harpunsoitosta Anadolun yliopistoon. Hän esiintyi lukuisissa resitaaleissa ja konserteissa sekä Turkissa että ulkomailla. Hän myös sai monia kansainvälisiä palkintoja.


title: Fatma Ceren Necipoğlu

text: Harpisti kutsuttiin Rion neljännelle harppufestivaalille esittämään kaksi resitaalia. Hän oli Air Francen lennolla 447 aikomuksenaan palata kotiinsa Pariisin kautta, kun lentokone katosi Atlantin yllä kesäkuussa 2009.


title: Hocine Achiou

text: Hocine Achiou (, s. 27. huhtikuuta 1979 Alger, Algeria) on algerialainen jalkapalloilija. Keskikentällä pelaava Achiou edustaa Algerian pääsarjassa ASO Chlefia.


title: Hocine Achiou

text: Achiou aloitti jalkapalloilun 11-vuotiaana ES Ben Aknounin junioreissa, josta hän sittemmin siirtyi ammattilaiseksi USM Algeriin. Achiou nousi sittemmin joukkueessa tärkeään rooliin Afrikan Mestarien liigassa kausilla 2003 ja 2004, jolloin se selvisi muun muassa välieriin asti. Hyvien otteiden myötä Achioulla oli tarjolla päästä pelaamaan Eurooppaan useaan otteeseen, mutta ei saanut sovittua henkilökohtaisista asioista. Hän kävi muun muassa koeajalla Fulhamissa, Sedanissa ja Lorientissa. Lopulta kesällä 2006 Achiou siirtyi vuoden sopimuksella sveitsiläiseen Aaraun joukkueeseen, jossa hän pelasi 28 ottelua tehden niissä neljä maalia.


title: Hocine Achiou

text: Achiou kuitenkin palasi kotimaahansa yhden kauden päätteeksi ja siirtyi vuodeksi USM Algeriin, josta hän siirtyi JS Kabylien riveihin niin ikään vuodeksi. Kesällä 2009 Achiou palasi vanhaan seuraansa USM Algeriin.


title: Hocine Achiou

text: Achiou pelasi Algerian maajoukkueessa yhteensä 26 ottelua vuosien 2003-2009 aikana. Hän edusti maataan vuoden 2004 Afrikan-mestaruuskisoissa, jossa Algeria selvisi puolivälieriin. Hän oli samalla maansa parasmaalintekijä kahdella maalilla.


title: Ross Kemp

text: Ross Kemp (s. 21. heinäkuuta 1964 Barking, Essex, Englanti) on brittiläinen näyttelijä ja toimittaja. Hänet tunnetaan näyttelijäntyöstään tv-sarjassa "EastEnders" (1990–2006) ja dokumenttisarjasta "Ross Kemp ja rikollisjengit", jossa hän tutkii niin Afrikan, Etelä- ja Pohjois-Amerikan kuin Euroopan pahamaineisimpia jengejä. Suomessa MTV3 esittää molemmat sarjat. Kemp oli uutis- ja asiaohjelmien Bafta-ehdokkaana kahdesta dokumenttisarjasta vuonna 2009. "Ross Kemp ja rikollisjengit" palkittiin Bafta-palkinnolla heti ensimmäisellä tuotantokaudella vuonna 2006.


title: Schizo

text: Schizo (스키조) on eteläkorealainen alternative metal -yhtye. Yhtye syntyi vuonna 2002 Busanin kaupungissa Etelä-Koreassa. Schizo yhdistelee rockia alternative metalliin sekä raskaita nu-metalli saundeja industrial ja electro pohjaisiin koskettimiin. Livenä he soittavat Rammsteinin kappaletta Du Hast sekä Rob Zombien Dragula.


title: Schizo

text: Vuonna 2003 yhtye julkaisi debyyttialbuminsa “Dumbo Shit”. Tämän jälkeen yhtye keikkaili ahkerasti useita vuosia. 2006 yhtye julkaisi toisen albuminsa “Fight Against The World”. Albumin kappale ‘Fight’ esiintyi eteläkorealaisessa suuren suosion saaneessa elokuvassa “Mutt Boy”. 2007 yhtye julkaisi digi-singlen “Mutation ~Shinigami Sanctuary~” levyllä laulaa vokalisti Kim Hyun Suk ZAZAn cover kappaleessa In The Bus. Samana vuonna yhtye esiintyi elokuvan soundtrackillä. Yhtye on tällä hetkellä (주)루시엔 엔터테이먼트 SBSi levy-yhtiön alla. 2011 yhtye julkaisi kaksi singleä Insomnia ja Bomb! Bomb! Bomb!.


title: Schizo

text: 2012 kitaristi Joo Sung Min ilmoitti, että Bok Nam Kyu, Joo Sung Min ja Lee Hye Rim eroavat yhtyeestä.


title: Schizo

text: Ex-Jäsenet:


title: Ri Kwang-chon

text: Ri Kwang-chon (s. 4. syyskuuta 1985 Pjongjang) on pohjoiskorealainen jalkapalloilija. Puolustajana pelaava Ri edustaa Pohjois-Korean pääsarjassa 4.25:ssä.


title: Ri Kwang-chon

text: Ri on pelannut Pohjois-Korean maajoukkueessa vuodesta 2001 alkaen. Hän kuului myös Pohjois-Korean joukkueeseen vuoden 2010 MM-kisoissa.


title: Jean Beausejour

text: Jean André Emanuel Beausejour Coliqueo (s. 1. kesäkuuta 1984 Santiago, Chile) on chileläinen jalkapalloilija, joka tällä hetkellä edustaa Chileläistä Colo-Coloa. Hän on pelipaikaltaan laitalinkki. Ennen Colo-Coloon siirtymistään Beausejour sai elantonsa Englannin valioliigassa pelaavasta Wigan Athleticissa. Hän on pelannut Chilen ulkopuolella aiemmin myös englantilaisessa Birmingham Cityssä, meksikolaisessa Américassa, belgialaisessa Gentissä (jossa hän ei pelannut otteluakaan), brasilialaisessa Grêmiossa ja sveitsiläisessä Servettessä. Hän on pelannut 65 maaottelua Chilen maajoukkueessa, joissa hän on tehnyt kuusi maalia.


title: Jean Beausejour

text: Jean André Emanuel Beausejour Coliqueo syntyi Santiagossa haitilaiselle isälle ja chileläiselle äidille.


title: Jean Beausejour

text: Beausejour aloitti ammattilaisuransa vuonna 2001 Universidad Católicasta, jota ennen hän oli pelannut seuran juniorijoukkueissa.


title: Jean Beausejour

text: Vuonna 2004 hän siirtyi sveitsiläiseen Servetteen, jossa hän pelasi kauden verran ja siirtyi tämän jälkeen brasilialaiseen Grêmioon. Vuonna 2007 hän palasi Chileen ja teki sopimuksen Cobreloan kanssa.


title: Jean Beausejour

text: Kaudeksi 2008–2009 Beausejour vaihtoi jälleen seuraa tällä kertaa O'Higginsiin. Vakuuttavien peliesitystensä aikana chileläisseurassa hän sai kolmesti kutsun maajoukkueeseen päävalmentaja Marcelo Bielsalta, ensiesiintymisensä maajoukkueessa hän oli kuitenkin tehnyt jo aikasemmin. 1. joulukuuta 2008 hän teki 3½-vuotisen sopimuksen meksikolaisseura Américan kanssa.


title: Jean Beausejour

text: 3. tammikuuta 2009 hän pelasi ensimmäisen ottelunsa joukkueessa ja teki siinä samassa myös avausmaalinsa. Beausejour valittiin Chilen kokoonpanoon vuoden 2010 MM-kilpailuihin. Hän teki joukkueen turnauksen ensimmäisessä ottelussa Hondurasia vastaan ottelun ainoan maalin.


title: Jean Beausejour

text: Elokuussa 2010 Beausejour siirtyi englantilaiseen Birmingham Cityyn. Vuonna 2011 Beausejour pelasi Englannin liigacupin finaalissa Arsenalia vastaan. Hän tuli vaihdosta kentälle ottelussa, jonka Birmingham voitti 2-1. Se oli Beausejourin ensimmäinen pokaali Englannin kentillä ja vasta toinen koko uralla. Birminghamissa hän pelasi tammikuuhun 2012, jolloin vaihtoi Wigan Athleticiin. 2013 Beausejour voitti Wiganin paidassa Englannin cupin FA Cupin.


title: Texasin moottorisahamurhat (elokuvasarja)

text: Texasin moottorisahamurhat -kauhuelokuvasarjaan kuuluu kaiken kaikkiaan kahdeksan elokuvaa.


text: Elokuvasarjan päähenkilönä voidaan pitää mielisairasta ja kasvotautista Leatherfacea, joka tunnetaan ihmisnahasta valmistetusta naamiostaan, esiliinastaan ja pääosin murha-aseenaan käyttämästä moottorisahasta.


text: Tuorein elokuva, 3D-muodossa kuvattu "The Texas Chainsaw Massacre 3D" -elokuva sai ensi-iltansa tammikuussa 2013 ja ohjauksesta vastasi John Luessenhop.


title: .gm

text: .gm on Gambian Internet-maatunnus, jota ylläpitää NIC.GM. Tunnus on rajoitettu gambialaisille yrityksille ja organisaatioille, ja verkkotunnuksen nimen on vastattava rekisteröivää osapuolta. Tunnus otettiin käyttöön 1997.


title: .gn

text: .gn on Guinean Internet-maatunnus, jonka rekisteröinnistä vastaa "PSGnet" ja sponsoroinnista "Centre National des Sciences Halieutiques de Boussoura". Rekisteröinti edellyttää paikallista kontaktia. Tunnus otettiin käyttöön 1994.


title: Paavo Haavikon bibliografia

text: Tämä on luettelo kirjailija Paavo Haavikon tuotannosta.


title: Kansainvälinen miestenpäivä

text: Kansainvälinen miestenpäivä on kansainvälinen vuosipäivä, jota vietetään 19. marraskuuta. Vuonna 1999 alkanutta tapahtumaa juhlitaan nykyään monissa järjestöissä kaikissa maanosissa ja YK:ssa.


title: Kansainvälinen miestenpäivä

text: Miestenpäivän juhlinnan tavoitteena on kiinnittää huomiota miesten ja poikien terveyteen, sukupuolten välisten suhteiden parantamiseen, sukupuolten tasa-arvon edistämiseen ja myönteisten miesroolimallien korostamiseen vastapainoksi tiedotusvälineiden tarjoamille usein kielteisille mieskuville, jotka saattavat lannistaa poikia ja miehiä tuottamasta positiivista panosta läheisiin ja yhteiskuntaan.


title: Kansainvälinen miestenpäivä

text: Miestenpäivänä kiinnitetään huomiota miehiin kohdistuvaan syrjintään ja juhlitaan tapahtunutta edistystä ja saavutuksia kuten miesten panosta yhteisöihin, perheisiin, parisuhteisiin ja lastenhoitoon.


title: Kansainvälinen miestenpäivä

text: Kansainvälistä miestenpäivää on vietetty useina eri päivinä, muun muassa 7. helmikuuta vuosina 1992–1995. Vuosina 2008–2009 kaikki maat siirtyivät juhlimaan miestenpäivää nykyisenä päivänä Ruotsi, Norja ja Tanska mukaan lukien. Suomessa miestenpäivää ei Helsingin yliopiston kalenterin mukaan vietetä.


title: Kansainvälinen miestenpäivä

text: Kansainvälistä miestenpäivää on ehdotettu ainakin vuodesta 1960 (tuolloin 23. helmikuuta). 1990-luvun alussa muun muassa Yhdysvallat, Australia ja Malta viettivät päivää. Malta jatkoi päivän viettoa mutta siirtyi vuonna 2009 samaan päivään (19. marraskuuta) kaikkien muiden viettävien maiden kanssa.


title: Kansainvälinen miestenpäivä

text: Trinidadin ja Tobagon kansalaiset viettivät miestenpäivää ensimmäisinä 19. marraskuuta vuonna 1999, tohtori Jerome Teelucksinghin (Länsi-Intian yliopisto) aloitteesta. Hän halusi isänpäivän rinnalle oman päivän pojille, nuorille ja muille lapsettomille miehille sekä tarjota hyviä roolimalleja ja yhdistää ihmisiä yli sukupuoli-, uskonto- ja kansallisuusrajojen. Ajatus sai pian tukea Unescon YK-virkailijoilta ja levisi kansainväliseksi.


title: Kansainvälinen miestenpäivä

text: Järjestäjien mukaan kansainvälisenä miestenpäivänä tuodaan esiin miehiin kohdistuvaa syrjintää terveyden, perhelainsäädännön, koulutuksen, tiedotusvälineiden ja muiden sektorien osalta ja kiinnitetään huomiota mieheyden myönteisiin puoliin ja saavutuksiin. Juhlintaan ovat kuuluneet myös julkiset seminaarit, luokkahuonetapahtumat kouluissa, radio- ja televisio-ohjelmat, rauhalliset näytökset ja marssit, väittelyt, paneelikeskustelut ja taidenäyttelyt. Muitakin viettotapoja on, ja päivän järjestäjät ovat korostaneet, että tarkoitus ei ole kilpailla naistenpäivän kanssa vaan tuoda esiin miesten kokemuksia. Joka vuonna on myös toissijainen teema kuten rauha (vuonna 2002), miesten terveys (vuonna 2003), parantaminen ja anteeksianto (vuonna 2007) sekä positiiviset miesroolimallit (vuonna 2009), joskin tapahtuman perustajat korostavat näiden vapaavalintaisuutta ja kehottavat sovittamaan miestenpäivän kunkin maan paikallisiin tarpeisiin.


title: Kansainvälinen miestenpäivä

text: Vuonna 2009 ratifioitiin seuraavat asiat kaikkien kansainvälisten miestenpäivien asialistalle:


title: Kansainvälinen miestenpäivä

text: Mens Activism News Network Internationalin mukaan miestenpäivään liittyy myös Movember, kansainvälinen viiksienkasvatushyväntekeväisyystapahtuma, jolla marraskuussa kerätään varoja ja kiinnitetään huomiota miesten terveyteen. Miestenpäivän juhlinta jatkuu kansainvälisen lasten päivän juhlintana 20. marraskuuta.


Metropolia Ammattikorkeakoulun opiskelijakunta Metka on Metropolia Ammattikorkeakoulussa toimiva opiskelijakunta.


title: Metropolia Ammattikorkeakoulun opiskelijakunta

text: Metkan tehtävänä on valvoa opiskelijoiden etuja muun muassa tuomalla opiskelijoiden näkemykset esille amk:n hallinnossa sekä järjestää erilaisia palveluja Metropolian opiskelijoille (esimerkiksi tutorointi ja liikunta).


text: Metka edustaa kaikkia Metropolian opiskelijoita (noin 16 000), vaikka heistä vuonna 2011 vain noin 6 000 oli opiskelijakunnan jäseniä.


text: Metka vaikuttaa valtakunnallisesti ammattikorkeakouluopiskelijoiden edunvalvonnassa Suomen Ammattikorkeakouluopiskelijakuntien Liitto – Samok ry:n kautta.


text: Metka on perustettu nimellisesti jo vuoden 2007 syksyllä, kun tuli tieto Helsingin ammattikorkeakoulu Stadian ja EVTEK-ammattikorkeakoulun yhdistymisestä. Virallisesti opiskelijakunta aloitti toimintansa 2008, kun Stadian opiskelijakunta HAMOKin ja EVTEKin opiskelijakunta Kolmiraudan toiminnot yhdistettiin.


text: Metkan pääasiallisena tehtävänä on toimia opiskelijoiden edunvalvojana. Edunvalvonta voidaan jakaa koulutus- ja sosiaalipoliittiseen edunvalvontaan.


text: Koulutuspoliittiseen edunvalvontaan kuuluu opiskelijoiden äänen esiin tuominen Metropolia Ammattikorkeakoulun eri toimielimissä, heidän oikeuksistaan ja velvollisuuksistaan tiedottaminen sekä heidän avustamisensa erilaisissa koulutukseen liittyvissä ongelmatapauksissa. Sosiaalipoliittiseen edunvalvontaan taas voidaan laskea asumiseen, viihtyvyyteen, hyvinvointiin, yhteisöllisyyteen sekä kerho- ja kurssitoimintaan liittyvät asiat.


text: Metkassa ylintä päätäntävaltaa käyttää 25-henkinen edustajisto, joka valitaan syksyisin vaaleilla yhden vuoden toimikaudeksi. Edustajistoon voidaan valita myös 25 varajäsentä. Edustajistovaaleissa ovat äänioikeutettuja kaikki Metkan jäsenet.


text: Metkassa on palkkiollinen työhallitus (6–10 henkilöä) ja 5 työntekijää hallituksen työn tukena.


text: Metka tuottaa Metropolian liikuntapalvelut. Se omistaa myös Opiskelijapalvelut Oy:n joka tuottaa kahvila- ja cateringpalveluita.


title: Reine

text: Reine on Pohjois-Norjassa, Moskenesin kunnassa sijaitseva kylä. Se on toiminut myös kunnan hallinnollisena keskuksena vuodesta 1743. Huolimatta Reinen syrjäisestä sijainnista siellä vierailee tuhansia turisteja vuosittain. Turismi onkin kylälle nykyään tärkeää.


title: Reine

text: 1970-luvulla Norjan suurin viikkolehti Allers valitsi Reinen Norjan kauneimmaksi kyläksi. Reinebringen-vuorelta otettu kuva Reinen yli onkin koristanut monia turistiesitteiden ja -vihkojen kansia.


title: Reine

text: Kylän kautta kulkee myös valtatie E10.


title: Metka

text: Metka voi viitata seuraaviin:


title: Valkoinen torni

text: Valkoinen torni (; myös "Lefkos Pirgos") on torni Thessalonikissa Kreikassa. Se sijaitsee kaupungin keskustassa Níkis-rantabulevardin varrella lähellä merenrantaa. Tornia pidetään kaupungin symbolina.


title: Valkoinen torni

text: Tornin korkeus on 33,9 metriä ja siinä on kuusi kerrosta. Pohjakaavaltaan torni on pyöreä ja sen halkaisija on 22,7 metriä. Tornin ylimmässä kerroksessa on tasanne, josta on hyvä näköala kaupunkiin.


title: Valkoinen torni

text: Tornin tarkkaa rakentamisvuotta ei tunneta. Sen ajateltiin pitkään olevan venetsialaisten rakentama. Todennäköisesti se on kuitenkin rakennettu osmanivallan varhaisina vuosina Suleiman Suuren aikana joskus vuoden 1530 jälkeen. Sen arkkitehti saattaa olla Mimar Sinan, joka suunnitteli myös vastaavanlaisen tornin Albanian Vlorëen (Valona). Torni on rakennettu varhaisemman Thessalonikin kaupunginmuuriin kuuluneen bysanttilaisaikaisen tornin paikalle. Se oli mahdollisesti ristiretkeläisten 1200-luvulla rakentama. Torni sijaitsee paikassa, jossa kaupungin läntinen muuri ja meren rantaa seuraava merimuuri yhtyivät.


title: Valkoinen torni

text: Osmaniajalla torni toimi paitsi linnoituksena myös vankilana. Se tunnettiin alun perin nimellä Leijonatorni. 1600-luvulta alkaen sitä kutsuttiin Kalamarián linnoitukseksi. Tuohon aikaan tornia ympäröi matalampi kahdeksankulmainen muuri, jossa oli pienemmät tornit. Näin se muodosti pienen linnoituksen, joka vartioi kaupungin satamaa ja rannikkoa. Vuonna 1826 kaikki vankilan vangit surmattiin. Tämän seurauksena se sai nimen Kanli-Kule (”Veritorni” tai ”Punainen torni”). Thessalonikin vapauduttua turkkilaisten vallasta vuonna 1912 torni pestiin valkoiseksi symbolisena eleenä. Näin se sai nykyisen nimensä. Toisen version mukaan tornin olisi kuitenkin maalannut valkoiseksi yksi sen vangeista saadakseen vapautensa. Myös tornia ympäröinyt muuri ja sen pienemmät tornit purettiin 1900-luvun alussa. Kreikan kuningas Yrjö I murhattiin tornin lähellä vuonna 1913.


title: Valkoinen torni

text: Ensimmäisen maailmansodan aikana torni toimi muun muassa viestintäkeskuksena. Tämän jälkeen se on toiminut muun muassa kaupungin ilmatorjunnan keskuksena sekä Thessalonikin yliopiston meteorologisena keskuksena. Rakennus kunnostettiin vuonna 1985. Nykyään torni on Bysanttilaisen kulttuurin museon käytössä ja siellä järjestetään kaupungin historiaa esitteleviä näyttelyitä.


title: HMS Blankney

text: HMS Blankney (viirinumero L30) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Blankney

text: Alus tilattiin 4. syyskuuta 1939 John Brown and Companyltä Clydebankistä osana vuoden 1939 hätäohjelmaa (). Sen köli laskettiin 17. toukokuuta 1940 työnumerolla J1570 ja aluksen vesillelasku oli 19. joulukuuta samana vuonna.


title: HMS Blankney

text: "HMS Blankney" valmistui telakalta 11. huhtikuuta 1941, jolloin sen koeajot aloitettiin. Aluksen koeajot suoritettiin nopeutettuina ja se siirrettiin laivastolle hyväksyttäväksi. Hyväksynnän jälkeen alus siirrettiin toukokuussa koulutettavaksi ja varustettavaksi, jolloin se samalla määrättiin läntisen reitin () alaisuuteen Irlanninmerelle sijoitettuihin yksiköihin ().


title: HMS Blankney

text: Aluksen koulutuksen päätyttyä se aloitti Atlantin saattueiden suojaamisen, kunnes se määrättiin elokuussa suojaamaan Gibraltarille matkaavia saattueita. Alus liittyi 17. syyskuuta joukkojenkuljetussaattueeseen WS11X Kotilaivastosta määrättyjen alusten kanssa (operaatio Halberd). Se erkani 24. syyskuuta saattueesta Force H:n alusten saavuttua, minkä jälkeen alus palasi palveluspaikkaansa.


title: HMS Blankney

text: Alus liittyi 1. lokakuuta Clydessä saattueeseen WS12 "HMS Stanleyn" kanssa. Se jäi saattueeseen, vaikka muut paikallisosaston alukset erkanivat siitä. Alus erkani 7. lokakuuta saattueesta "HMS Stanleyn" kanssa palaten Clydeen.


title: HMS Blankney

text: "HMS Blankney" siirrettiin marraskuussa 11. Saattajaryhmään, jolloin aluksen tehtävä Atlantin saattueiden suojana jatkui. Alus määrättiin kuukauden lopulla siirrettäväksi Välimerelle. Se liittyi joulukuussa Londonderryssä 20. Saattajaryhmään, jonka mukana se suojasi saattueen HG76 matkan Gibraltarille. Alukselle oli sijoitettu ilmavoimien kalustoa kuljetettavaksi Gibraltarille, jonne saavuttuaan alus siirrettiin 13. Hävittäjälaivueeseen.


title: HMS Blankney

text: Alus suojasi 17. joulukuuta alkumatkalla saattuetta HG76 Gibraltarilta Liverpooliin. Tehtävän aikana alus osallistui Saksan laivaston sukellusvene "U-131":n upottamiseen "HMS Exmoorin" sekä F. J. Walkerin komentaman 36. Saattajaryhmän alusten kanssa. Alus upotti 18. joulukuuta törmäämällä sukellusvene "U-434":n, jolloin se kärsi merkittäviä vaurioita. Alus siirrettiin 21. joulukuuta Gibraltarilla telakalle korjattavaksi.


title: HMS Blankney

text: "HMS Blankney" palasi helmikuussa 1942 telakalta palvelukseen, jolloin se liitettiin Gibraltarille sijoitettuun 37. Hävittäjäviirikköön suojaamaan saattueita. Alus liittyi 16. helmikuuta saattueeseen WS16 "HMS Activen", "HMS Anthonyn", "HMS Croomen", "HMS Duncanin", "HMS Firedraken", "HMS Lightningin" ja "HMS Laforeyn" kanssa. Se erkani 21. helmikuuta saattueesta suojaten Maltalle lentokoneita operaatio Spotteria varten kuljettanutta lentotukialus "HMS Argusta".


title: HMS Blankney

text: Alus liittyi 27. helmikuuta "HMS Arguksen" ja "HMS Eaglen" suojaksi "HMS Malayan", "HMS Hermionen", "HMS Laforeyn", "HMS Lightningin", "HMS Activen", "HMS Anthonyn", "HMS Whitehallin", "HMS Wishartin", "HMS Exmoorin" ja "HMS Croomen" kanssa (operaatio Spotter). Operaation päätyttyä osasto palasi seuraavana päivänä Gibraltarille. Sama osasto toimitti 6. maaliskuuta uudelleen lentokoneita Maltalle.


title: HMS Blankney

text: Alus liittyi 20. maaliskuuta Maltalle lentokoneita toimittavien lentotukialusten "HMS Arguksen" ja "HMS Eaglen" suojaksi "HMS Malayan", "HMS Hermionen", "HMS Laforeyn", "HMS Duncanin", "HMS Activen", "HMS Anthonyn", "HMS Whitehallin", "HMS Wishartin", "HMS Exmoorin" ja "HMS Croomen" kanssa (Opeeaatio Picket I). Sama osasto toimitti 27. maaliskuuta uudelleen lentokoneita Maltalle (operaatio Picket II).


title: HMS Blankney

text: "HMS Blankney" siirrettiin huhtikuussa Kotilaivaston 6. Hävittäjälaivueeseen, minkä vuoksi se purjehti kotimaahan. Alus suojasi 2. toukokuuta taistelulaiva "HMS King George V":n Islannista kotimaahan, kun taistelulaiva oli vaurioitunut törmättyään "HMS Punjabiin". "HMS Blankney" suojasi 23. toukokuuta Kotilaivaston mukana Neuvostoliittoon matkannutta saattuetta PQ16 sekä Kuolanniemimaalta palaavaa saattuetta QP12.


title: HMS Blankney

text: Alus liittyi 5. kesäkuuta Clydessä Gibraltarille ja edelleen Maltalle matkanneeseen saattueeseen, jonka mukana se saapui 11. kesäkuuta Gibraltarin edustalle. Alus liitettiin Force X:ään, jonka tehtävänä oli toimia saattueen lähisuojana. Saattue joutui 15. kesäkuuta taisteluun Italian laivaston risteilijäosaston kanssa. Alus saapui seuraavana päivänä kahden jäljellä olevan kauppa-aluksen sekä jäljelle jääneiden Force X:n alusten kanssa Maltalle (operaatio Harpoon).


title: HMS Blankney

text: Alus aloitti 19. kesäkuuta paluumatkan Gibraltarille ja se aloitti 22. kesäkuuta matkansa kotimaahan yhdessä muiden Kotilaivaststa saapuneiden alusten kanssa liittyäkseen laivueeseensa.


title: HMS Blankney

text: Alus suojasi heinäkuussa taistelulaivoja "HMS Duke of York" ja "USS Washington", lentotukialus "HMS Victoriousia" ja risteilijöitä "HMS Cumberlandia" ja "HMS Nigeriaa" Murmanskiin matkanneen saattueen PQ17 ja sieltä palaavana saattueen QP13 kaukosuojausosastona "HMS Ashantin", "HMS Escapaden", "HMS Faulknorin", "HMS Marnen", "HMS Martinin", "HMS Onslaughtin", "HMS Onslowin", "HMS Middletonin", "USS Mayrantin" ja "USS Rhindin" kanssa. Se palasi 3. heinäkuuta kaukosuojausosaston mukana Scapa Flowhun saattueen hajaannuttua.


title: HMS Blankney

text: "HMS Blankney", "HMS Marne", "HMS Martin" ja "HMS Middleton" kuljettivat 24. heinäkuuta ampumatarvikkeita Murmanskiin, jonne ne saapuivat 24. heinäkuuta. Alus vaurioitui 30. heinäkuuta törmättyään satamassa, minkä vuoksi se piti siirtää korjattavaksi. Alus lähti 13. syyskuuta Arkangelista suojaten saattuetta QP14.


title: HMS Blankney

text: Alus suojasi 15. joulukuuta saattuetta JW51A "HMS Chiddingfoldin" ja "HMS Ledburyn" kanssa. Alukset erkanivat 18. joulukuuta saattueesta palaten Scapa Flowhun. Alus suojasi 22. joulukuuta saattuetta JW51B samojen alusten kanssa. Se erkani 25. joulukuuta saattueesta.


title: HMS Blankney

text: "HMS Blankney" liittyi 6. tammikuuta 1943 "HMS Ledburyn" kasnsa Neuvostoliitosta palaavaan saattueeseen RA51, josta se erkani 10. tammikuuta. Alus suojasi 17. tammikuuta "HMS Ledburyn" ja "HMS Middletonin" kanssa saattuetta JW52, josta alukset erkanivat 21. tammikuuta. Alus liittyi 5. helmikuuta "HMS Middletonin" kanssa saattueeseen RA52, josta ne erkanivat 8. helmikuuta saavuttuaan Loch Eween. Alus palasi 10. helmikuuta Scapa Flowhun liittyen Kotilaivastoon.


title: HMS Blankney

text: Alus määrättiin Välimerelle, jonne se siirtyi saattueen WS31/KMF17 mukana. Alus erkani 21. kesäkuuta yhdistetystä saattueesta Välimerelle matkaavien alusten (saattue KMF17) mukana ja se liittyi Gibraltarille saavuttuaan Välimeren laivaston 58. Hävittäjäviirikköön. Alus tuki kesäkuussa Sisilian maihinnousua itäisessä tukiosastossa, jonka Saattajaryhmä V:hen se oli liitetty "HMS Blencathran", "HMS Breconin" ja "HMS Brissendenin" kanssa. Alus lähti 7. heinäkuuta Bonesta suojaten saattuetta KMF18, josta se erkani kaksi päivää myöhemmin tankattavaksi. Alus palasi 10. heinäkuuta saattueeseen suojaten sen matkan BARK WEST sillanpääalueelle, jossa se erkani saattueesta aloittaen partioinnin sekä maihinnousun tukemisen. Alus tulitti BARK EAST alueen maakohteita "HMS Puckeridgen" kanssa.


title: HMS Blankney

text: Alus kolaroi 13. heinäkuuta "HMS Brissendenin" kanssa, jolloin se ei kuitenkaan kärsinyt merkittäviä vaurioita. Alus määrättiin syyskuussa Salernon maihinnousuun, jolloin se siirtyi BIzertaan. Alus suojasi 4. syyskuuta saattueen FSS1 Bizertasta sillanpäähän. Se liittyi 9. syyskuuta 21. Hävittäjälaivueen kanssa pohjoiseen osastoon tulitukiosastoksi.


title: HMS Blankney

text: "HMS Blankney" osallistui 8. maaliskuuta 1944 Saksan laivaston sukellusveneen "U-50":n upottamiseen () "HMS Blencathran", "HMS Breconin" ja "USS Madisonin" kanssa. Alus jatkoi partiointi ja sukellusveneidentorjuntatehtävissä, kunnes se määrättiin toukokuussa tukemaan Normandian maihinnousua.


title: HMS Blankney

text: Alus suojasi 3. toukokuuta Yhdysvaltain laivaston alusten kanssa saattuetta GUS38. Se osallistui seuraavana päivänä sukellusvene "U-371":n upottamiseen Bougien edustalla (). Tehtävästä vapauduttuaan alus matkasi kotimaahan liittyäkseen Portsmouthissa 1. Hävittäjälaivueeseen. Alus määrättiin tukemaan Normandian maihinnousua Force G:n mukana.


title: HMS Blankney

text: Alus harjoitteli 18. toukokuuta Brightonin edustalla osastojen J, S ja G kanssa. Alus liittyi kesäkuussa saattajaryhmä 115:een, jonka muodostivat sluupit "HMS Lark" ja "HMS Crane" sekä fregatit "HMS Chelmer" ja "HMS Torrington".


title: HMS Blankney

text: "HMS Blankney" saattoi 15. kesäkuuta maihinnousualuksen ja kaksi pelastusalusta käsittäneen saattueen G15 Solentista GOLD rannikolle. Alus erkani seuraavana päivänä saattueesta liittyen itäiseen laivasto-osastoon kokoontumisjakson ajaksi. Alus palasi 7. kesäkuuta Portsmouthiin suojatakseen saattueita sillanpäähän, kunnes operaatio lakkasi. Tämän jälkeen alus tuki maaoperaatioita mahdollisuuksiensa mukaan.


title: HMS Blankney

text: Alus suojasi Kanaalin saattueita sekä valvoi meriliikennettä laivueen mukana, kunnes se määrättiin lokakuussa huoltoon. Alus oli huollettavana Liverpoolissa vuoden lopun.


title: HMS Blankney

text: "HMS Blankney" määrättiin tammikuussa 1945 Sheernessiin sijoitettuun 21. Hävittäjälaivueeseen. Alus matkasi 6. tammikuuta laivueeseensa. Se suojasi 15. tammikuuta Pohjanmerellä saattuetta, jota alus puolusti hyökkääviä E-veneitä vastaan. Alus suojasi Pohjanmerellä saattueita, kunnes se määrättiin kesäkuussa Itäiseen laivastoon.


title: HMS Blankney

text: Alus matkasi heinäkuussa Etelä-Afrikkaan, jossa se siirrettiin Simonstownissa telakalle. Alus palasi palvelukseen Japanin antauduttua, joten se palasi kotimaahan. Alus poistettiin palveluksesta toukokuussa 1946, jolloin se sijoitettiin Devonportin reserviin.


title: HMS Blankney

text: Alus kunnostettiin 1948, minkä jälkeen se sijoitettiin Sheernessin reserviin. Alus siirrettiin 1952 Hartlepooliin. Alus sijoitettiin 22. lokakuuta poistolistalle, josta se siirrettiin edelleen myytäväksi. Alus myytiin seuraavana vuonna BISCOlle, joka allokoi aluksen Hughes Bolkowille Blythiin. Alus hinattiin 9. maaliskuuta romutettavaksi.


title: Munkkisaari (albumi)

text: Munkkisaari on rap-artisti Super Jannen 23. kesäkuuta 2010 julkaistu debyyttistudioalbumi. Sen julkaisi Upleftbass Records ja jakelijana toimii Supersounds Music Oy. Kappaleesta "Kaikki muuttuu" on julkaistiin musiikkivideo kesällä 2010 ja kappaleesta "Rahamies" tammikuussa 2014.


title: Munkkisaari (albumi)

text: Albumi debytoi Suomen virallisen listan sijalla 50.


title: Birger

text: Birger on ruotsalainen miehen etunimi, joka esiintyy myös sukunimenä. Nimi on johdettu muinaisskandinaavisesta verbistä "bjarga", joka tarkoittaa "auttaa", "pelastaa", tai "suojella".


title: Birger

text: Suomessa nimi on Väestörekisterikeskuksen tietojen mukaan annettu 1900-luvun alusta kesäkuuhun 2017 mennessä 4 443 henkilölle. Suurin osa Birgereistä on syntynyt 1900-luvun alkupuoliskolla. Suomenruotsalaisen kalenterin mukaan Birgerin nimipäivä on 17. kesäkuuta.


title: Digital Video Broadcasting

text: Digital Video Broadcasting (DVB) on joukko digitaaliseen tiedonsiirtoon tarkoitettuja avoimia standardeja. Standardien kehitystyöstä vastaa Digital Video Broadcasting Project, johon kuuluu noin 250 laitevalmistajaa, verkko-operaattoria, ohjelmistokehittäjää ja muuta alan yritystä yli 35 eri maasta.


title: Allers

text: Allers on norjalainen viikkolehti, joka koostuu haastatteluista, artikkeleista ja säännöllisistä kolumneista. Lehteä julkaiseva Aller julkaisee myös muita lehtiä, kuten Se og Hør, KK ja Henne.


title: Allers

text: Allers-lehden perustaja oli tanskalainen Carl Julius Aller, joka perusti lehden alkuperäisen, tanskalaisen version Kööpenhaminassa vuonna 1877 nimellä Illustreret Familie-Journal. Vuonna 1893 lehti sai ruotsalaisen versionsa, Allers Familj-journal, ja neljä vuotta myöhemmin, vuonna 1897, lehden norjalainen versio perustettiin.


title: Hyvät munkit volume 1

text: Hyvät munkit volume 1 on rap-artisti Super Jannen 23. joulukuuta 2006 julkaistu albumi. Sen julkaisi Tough Break Records.


title: Leena Nokela

text: Leena Katri Nokela (o.s. Korhonen, s. 16. tammikuuta 1937 Helsinki) on suomalainen toimittaja. Hän on ollut päätoimittajana Avotakassa ja Glorian Antiikki -lehdessä.


title: Leena Nokela

text: Nokela aloitti toimittajanuransa Savo-lehdessä, siirtyi sieltä Me Naiset -lehteen ja 1965 Kotilieteen. Avotakan toimituspäällikkyyden jälkeen hänestä tuli lehden päätoimittaja. Hän on kirjoittanut useita antiikkiesineisiin ja sisustukseen liittyviä kirjoja. Hän on tehnyt televisio-ohjelmia Mainos-TV:lle 1964–1965 ja Yleisradiolle 1968–1969. Nokelalle myönnettiin 2010 Valtion journalistipalkinto elämäntyöstä.


title: Leena Nokela

text: Nokela on ollut naimisissa apteekkari Ahti Nokelan kanssa (k.), ja heillä on kaksi tytärtä.


title: HMS Farndale

text: HMS Farndale (viirinumero L70) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.


title: HMS Farndale

text: Alus tilattiin 4. syyskuuta 1939 Swan Hunterilta Wallsendistä osana vuoden 1939 hätäohjelmaa (). Aluksen köli laskettiin 21. marraskuuta 1939 työnumerolla J4133 ja sen vesillelasku oli 30. syyskuuta 1940 samana vuonna.


title: HMS Farndale

text: "HMS Farndale" valmistui telakalta 27. huhtikuuta 1941, jolloin sen koeajot aloitettiin. Aluksen koeajot suoritettiin nopeutettuina ja se siirrettiin laivastolle hyväksyttäväksi, jolloin se samalla määrättiin Gibraltarille 13. Hävittäjälaivueeseen. Hyväksynnän jälkeen alus siirrettiin toukokuussa koulutettavaksi ja varustettavaksi Scapa Flow'hun.


title: HMS Farndale

text: "HMS Farndale" matkasi kesäkuussa Gibraltarille laivueeseensa. Alus liittyi 17. heinäkuuta 1941 Gibraltarin länsipuolella kahdeksan kuljetusaluksen muodostamaan saattueeseen WS9C "HMS Eridgen" ja "HMS Avon Valen" kanssa saattaakseen joukkojenkuljetusalus "SS Pasteurin" Gibraltarille, missä alukselle kuormattaisiin henkilöstöä kuljetettavaksi Maltalle. Alus lähti 21. kesäkuuta Gibraltarilta "HMS Cossackin", "HMS Maorin", "HMS Sikhin", "HMAS Nestorin", "HMS Fearlessin", "HMS Foxhoundin", "HMS Firedraken", "HMS Eridgen" ja "HMS Avon Valen" kanssa suojaten risteilijöitä "HMS Edinburghia", "HMS Manchesteria" ja "HMS Arethusaa" sekä miinalaiva "HMS Manxmania". Aluksista muodostettiin merellä saattueen, joka oli uudelleen nimetty MG1:ksi, lähisuojaksi operaatio Substancen Force X.


title: HMS Farndale

text: Saattue joutui seuraavana päivänä ilmahyökkäykseen, jolloin "HMS Fearless" upposi ja "HMS Manchester" vaurioitui. Jäljellä jääneet alukset jatkoivat 23. kesäkuuta matkaansa Maltalle kaukosuojauksena toimineen Force H:n käännyttyä takaisin. Seuraavana päivänä saattue joutui E-veneiden hyökkäyksen kohteeksi ennen saapumistaan määränpäähän. "HMS Farndale" jäi Maltalle korjaamaan kattiloissa havaittua vikaa ja alus lähti vasta 30. kesäkuuta yksinään paluumatkalle.


title: HMS Farndale

text: Alus suojasi elokuussa saattueita HG72 ja OG73. Se määrättiin syyskuussa itäiselle Välimerelle. Alus liittyi 24. syyskuuta operaatio Halberdin Force X:ään, jonka muodostivat risteilijät "HMS Kenya", "HMS Edinburgh", "HMS Sheffield", "HMS Hermione" ja "HMS Euryalus" ja niitä suojaavat hävittäjät "HMS Cossack", "HMS Zulu", "HMS Foresight", "HMS Oribi", "HMS Laforey", "HMS Lightning" ja "HMS Heythrop". Osaston tehtävänä oli toimia Maltalle matkanneen saattueen GM2 (ex-WS11X) lähisuojana.


title: HMS Farndale

text: Alus läpäisi 27. syyskuuta saattueen mukana Sisilian kapeikon ja se saapui seuraavana päivänä Maltalle, josta alus lähti suojausosaston mukana paluumatkalle vielä samana päivänä. Force X kohtasi 29. syyskuuta Sisilian kapeikon länsipuolella Force H:n, jonka kanssa se palasi Gibraltarille.


title: HMS Farndale

text: "HMS Farndale" siirrettiin lokakuussa Välimeren laivaston 22. Hävittäjälaivueeseen. Alus saapui 1. lokakuuta operaatio Halberdista Gibraltarille, josta se jatkoi matkaansa Aleksandriaan Hyväntoivonniemen ja Punaisenmeren kautta. Alus liittyi 17. lokakuuta laivueeseensa Aleksandriassa.


title: HMS Farndale

text: Alus suojasi laivueen mukana Tobrukin saattueita sekä partioi itäisellä Välimerellä. Alus hyökkäsi 11. lokakuuta Bardian edustalla Italian laivaston sukellusvenettä "Caraccioloa" vastaan syvyyspommein. Sukellusvene nousi pintaan, minkä jälkeen se upotettiin tykkitulella.


title: HMS Farndale

text: "HMS Farndale" suojasi vuoden 1942 alun laivueen mukana Pohjois-Afrikan rannikon saattueita sekä partioi itäisellä Välimerellä, kunnes siihen osui 9. helmikuuta Mersa Matruhin länsipuolella ilmahyökkäyksessä pommi. Aluksen kattilahuone täyttyi vedellä ja korvetti "HMS Gloxinia" hinasi 11. helmikuuta pahoin vaurioituneen aluksen Mersa Matruhiin.


title: HMS Farndale

text: Alukselle tehtiin maaliskuussa Aleksandriassa tilapäiskorjauksia ja se poistettiin palveluksesta kotimaahan siirtoa odotellessa. Alus matkasi saattueen mukana Hyväntoivonniemen reittiä kotimaahan, minkä aikana se määrättiin 8. huhtikuuta korjattavaksi telakalle Lontooseen. Alus siirrettiin 2. toukokuuta telakalle.


title: HMS Farndale

text: Alus määrättiin elokuussa palvelukseen palatessa Kotilaivastoon. Se aloitti 8. elokuuta koeajot, joiden päätyttyä alus siirtyi Scapa Flow'hun. Alus liittyi 2. syyskuuta Loch Ewessä "HMS Campbellin", "HMS Malcolmin" ja Norjan laivaston "KNM Eskdalen" sekä neljän troolarin kanssa saattueeseen PQ18 suojatakseen matkan Islantiin. Alus erkani 7. syyskuuta saattueesta varsinaisen suojauksen saavuttua, minkä jälkeen se palasi Scapa Flow'hun.


title: HMS Farndale

text: Alus määrättiin lokakuussa suojaamaan Pohjois-Afrikan maihinnousuun matkanneita saattueita. Se suojasi saattueita Gibraltarille, kunnes se sijoitettiin "HMS Avon Valen", "HMS Calpen" ja "HMS Puckeridgen" kanssa Gibraltarille sijoitettuun 59. Hävittäjäviirikköön. Alus liittyi viirikön mukana maihinnousun keskiseen osastoon. Se tuki 7. marraskuuta Oranin edustan rannan R/2 maihinnousua tykkitulella.


title: HMS Farndale

text: "HMS Farndale" suojasi vuoden 1943 alun Gibraltarille sijoitettuna Atlantin ja läntisen Välimeren saattueita. Alus suojasi muun muassa toukokuussa saattueita UGS8 ja KMF14.


title: HMS Farndale

text: Alus määrättiin kesäkuussa Sisilian maihinnousuun, mihin liittyen sen sijoituspaikaksi määrättiin Alger. Alus liittyi heinäkuussa maihinnousun itäisen tukiosaston saattajaryhmä S:ään. Se liittyi 5. heinäkuuta saattueeseen KMS18 suojatakseen sen matkan sillanpäähän. Alus erkani 8. heinäkuuta saattueesta tankatakseen, minkä jälkeen se palasi saattueeseen. Alus erkani 10. heinäkuuta saattueesta saavuttuaan maihinnousualue Bark Westiin, minkä jälkeen se toimi ilmatorjunnan tukena, tulitukiosastossa sekä esti akselivaltojen alusten pääsyn maihinnousualueelle.


title: HMS Farndale

text: Alus määrättiin elokuussa Salernon maihinnousuun. Se suojasi syyskuussa "HMS Clevelandin", "HMS Holcomben", "HMS Calpen", "HMS Atherstonen", "HMS Liddesdalen", Puolan laivaston "ORP Krakowiakin" ja "ORP Slazakin" kanssa risteilijöiden "HMS Euryalus", "HMS Scylla" ja "HMS Charybdis", saattuelentotukialusten "HSM Battler", "HMS Hunter", "HMS Attacker", "HMS Stalker" sekä kevyen lentotukialuksen "HMS Unicornin" muodostamaa Task Force 88:n tukialusryhmä (). Osasto, joka oli nimetty Force V:ksi, oli sillanpään edustalla, kun se joutui lentokoneiden ja E-veneiden hyökkäyksen kohteeksi. Alus palasi operaatiosta vapauduttuaan läntisen ja keskisen Välimeren saattueiden suojaksi sijoitettuna Maltalle Hunt-laivueeseen, jonka muut alukset olivat "HMS Atherstone", "HMS Calpe", "HMS Catterick", "HMS Cleveland", "HMS Haydon", "HMS Liddesdale", "ORP Krakowiak" ja "ORP Slazak".


title: HMS Farndale

text: "HMS Farndale" suojasi vuoden 1944 alun laivueen mukana Välimeren saattueita, kunnes se määrättiin heinäkuussa Yhdysvaltain laivaston alaisuuteen Etelä-Ranskan maihinnousuun. Alus siirtyi elokuussa Tarantoon liittyäkseen suojattaviin saattueisiin.


title: HMS Farndale

text: Alus suojasi 10. elokuuta korvettien "HMS Aubretian" ja "HMS Columbinen", Ranskan laivaston "Tempeten" kanssa saattuetta TM1 Tarantosta maihinnousualueelle. Saattue oli 15. elokuuta Ajacciossa ja se saapui seuraavana päivänä sillanpäähän.


title: HMS Farndale

text: Aluksen vapauduttua operaatiosta se palasi Välimeren laivaston alaisuuteen suojaamaan laivueen mukana saattueita. Se siirrettiin syyskuussa itäiselle Välimerelle tukemaan Aegeanmeren saarten miehitystä. Alus pyrki 24. syyskuuta estämään saksalaisten joukkojensiirrot alueella.


title: HMS Farndale

text: Alus määrättiin lokakuussa palaamaan kotimaahan. Se liittyi marraskuussa Harwichiin sijoitettuun 16. Hävittäjälaivueeseen, jonka mukana suojasi saattueita ja valvoi meriliikennettä Pohjanmerellä ja Thamesin suistossa.


title: HMS Farndale

text: "HMS Farndale" taisteli 14. tammikuuta 1945 Humberin edustalla saattuetta suojatessaan Saksan laivaston 5. Schnellbooteflotillen E-veneitä vastaan. Alus suojasi itärannikon saattueita, kunnes se määrättiin huhtikuussa Itäiseen laivastoon.


title: HMS Farndale

text: Alus siirrettiin toukokuussa telakalle huollettavaksi ulkomaanpalvelusta varten. Se lähti kesäkuussa Trincomaleehen liittyäkseen 18. Hävittäjälaivueeseen, jonka muut alukset olivat "HMS Bicester", "HMS Blackmore", "HMS Bleasdale" ja "HMS Brecon". Aluksen liityttyä laivueeseensa heinäkuussa se aloitti valmistautumisen Malesian maihinnousuun.


title: HMS Farndale

text: Alus suojasi elokuussa maihinnoususaattueita ja 9. syyskuuta se oli Port Swettenhamissa. Japanilaisten Malesian joukkojen antauduttua alus palasi kotimaahan. Se poistettiin palveluksesta ja alus sijoitettiin marraskuussa Chathamin reserviin.


title: HMS Farndale

text: Alus palasi palvelukseen 1946 Noren paikallislaivueeseen, kunnes se palautettiin 1951 Chathamin reserviin. Alus siirrettiin Hartlepooliin, jossa se suojattiin kosteudelta. Se sijoitettiin poistolistalle 1961 ja alus myytiin BISCOlle, joka siirsi romuttamisen Hughes Bolkowille Blythiin. Alus saapui 29. marraskuuta 1962 hinattuna romutettavaksi.


title: Valmistaudu olemaan väärässä

text: Valmistaudu olemaan väärässä on hip hop-yhtye Kymppilinjan toinen, 4. elokuuta 2010 julkaistu, studioalbumi. Ilmestymisviikollaan (32/2010) albumi sijoittui sijalle 8 Suomen virallisella listalla.


title: Valmistaudu olemaan väärässä

text: Albumin ensimmäinen single "Kauneinta" julkaistiin kesällä 2009. Toinen single "Minä" julkaistiin keväällä 2010. Sillä vierailee naislaulaja Mariska ja se valittiin mm. The Voicen vuoden viralliseksi kesähitiksi 2010. Albumilla vierailevat myös reggaeartisti Puppa J ja rockmuusikko Kauko Röyhkä. Albumilta pois jätetty kappale "Jos voisit" julkaistiin YouTubessa 19. marraskuuta 2010. Kapplaeen on tuottanut Sakke ja se sisältää samplen Fintelligensin kappaleesta "Millast tää on".


title: Herman Råbergh

text:
Herman Råbergh (4. syyskuuta 1838 Turku – 3. maaliskuuta 1920 Porvoo) oli suomalainen piispa, kirkkohistorian professori ja valtiopäivämies.
Råberghin vanhemmat olivat pormestari Johan Wilhelm Råbergh ja Karolina Kristina Borgeman. Hän pääsi ylioppilaaksi Turun lukiosta 1858 ja opiskeli Helsingin yliopistossa valmistuen filosofian kandidaatiksi 1863, maisteriksi 1864, teologian kandidaatiksi 1867 sekä teologian lisensiaatiksi ja tohtoriksi 1872. Råbergh vihittiin papiksi 1867.


title: Herman Råbergh

text: Råbergh toimi Helsingin yliopiston kirkkohistorian dosenttina 1870–1872 ja professorina 1872–1892. Hän oli teologisen tiedekunnan dekaani 1877–1892 ja yliopiston vararehtori 1887–1892. Porvoon hiippakunnan piispana Råbergh oli vuosina 1892–1920. Hän osallistui säätyvaltiopäiville 1888–1906 pappissäädyn edustajana ja toimi valtiopäivien varapuhemiehenä 1899–1906. Råbergh oli kirkolliskokouksen jäsen 1886–1908 ja kirkolliskokouksen varapuheenjohtaja 1898–1908.


title: Herman Råbergh

text: Råbergh oli Diakonissalaitoksen johtajana 1875–1884, Helsingin kaupunkilähetyksen johtokunnan puheenjohtajana 1883–1893 sekä Suomen kirkkohistoriallisen seuran johtokunnan puheenjohtajana 1892–1920. Hän kuului myös Merimieslähetyksen, Vankeusyhdistyksen ja Suomen Lähetysseuran johtokuntiin. Råbergh toimitti 1877–1882 Tidskrift för teologi och kyrka-julkaisua.


title: Herman Råbergh

text: Råberghin kirjallinen tuotanto käsitteli uskonnollisia aiheita ja kirkkohistoriaa. Hän julkaisi myös hengellisten laulujen ja virsien kokoelman josta otettiin useita painoksia. Tunnetuin Råberghin sanoittamista hengellisistä lauluista on P. J. Hannikaisen säveltämä "Pyhäaamun rauha".


title: Herman Råbergh

text: Råbergh löysi Porvoon kaakkoispuolella Virvikissä sijainneelta maatilaltaan Suomen ensimmäisen tunnetun pallokiviesiintymän jonka Benjamin Frosterus kuvasi väitöskirjassaan vuonna 1893.


title: Herman Råbergh

text: Herman Råbergh oli naimisissa vuosina 1870–1887 Aline von Rosenkampffin (k. 1887) kanssa.


title: Nurmikat

text: Nurmikat eli isonurmikat ("Poa") on heinäkasvisuku, johon kuuluu yksi- ja monivuotisia lajeja. Ne tunnistaa keulamaisesta lehden kärjestä. Niiden lehtituppi on avoin, lehti on tasasoukka ja sen keskisuonen molemmin puolin on vaaleanvihreä juova. Röyhy on usein kartiomainen. Tähkylät ovat 2–10-kukkaisia ja teräväselkäisiä.


title: Nurmikat

text: Suomessa kasvaa 16 nurmikkalajia ja joitain nurmikkaristeymiä.


title: EgyptAirin lento 990

text: EgyptAirin lento 990 oli säännöllinen reittilento Los Angelesin kansainväliseltä lentoasemalta Yhdysvalloista Kairon kansainväliselle lentoasemalle Egyptiin, välilaskunaan John F. Kennedyn kansainvälinen lentoasema New Yorkissa. 31. lokakuuta 1999 lennon Boeing 767 -tyyppinen kone syöksyi Altantin valtamereen noin sata kilometriä Massachusettsin Nantucketin saaresta. Kaikki 217 koneessa ollutta kuolivat. Onnettomuuden virallinen todennäköinen syy oli varakapteenin tahallaan aiheuttama mereensyöksy.


title: EgyptAirin lento 990

text: Koska onnettomuus tapahtui kansainvälisillä vesillä, vastuu tutkinnasta oli Kansainvälisen siviili-ilmailujärjestön sääntöjen mukaan Egyptillä (Egyptian Civil Aviation Authority, ECAA). Egyptin hallitus kuitenkin pyysi, että paremmilla resursseilla varustettu Yhdysvaltain National Transportation Safety Board (NTSB) suorittaisi tutkinnan. Kaksi viikkoa onnettomuuden jälkeen NTSB ehdotti tutkinnan siirtämistä FBI:lle, koska todistusaineisto viittasi rikokseen ja onnettomuuden tahallisuuteen. Egyptin viranomaiset eivät suostuneet tähän, joten NTSB jatkoi tutkinnan johdossa. Kun tahallisen teon todisteet lisääntyivät, Egyptin hallitus pyörsi aiemman päätöksensä ja ECAA aloitti oman tutkimuksensa. Nämä kaksi tutkintaa tulivat hyvin erilaisiin tuloksiin: NTSB määritteli onnettomuuden olleen varakapteenin Gameel Al-Batoutin tahallaan aiheuttama, ja päällimmäinen teoria on, että tämä teki itsemurhan. ECAA sen sijaan katsoi, että onnettomuuden oli aiheuttanut koneen mekaaninen vika.


title: EgyptAirin lento 990

text: Lentokoneessa olleista henkilöistä 14 kuului miehistöön. Matkustajat (203 henkeä) olivat kotoisin Kanadasta, Egyptistä, Saksasta, Sudanista, Syyriasta, Yhdysvalloista ja Zimbabwesta. Heistä 32 oli noussut koneeseen Los Angelesissa, loput New Yorkissa.


title: .gq

text: .gq on Päiväntasaajan Guinean Internet-maatunnus, jota ylläpitää GETESA. Tunnus otettiin käyttöön 1997. Se ei ole kovin laajalti käytetty.


title: .gs

text: .gs on Etelä-Georgian ja Eteläisten Sandwichsaarten Internet-maatunnus. Se on CoCCA-nimisen maatunnusryhmän, jonka jäsenillä on yhteisiä rekisteröintipalveluita, jäsen. Muita jäseniä ovat .af, .cx, .nf, .ki, .tl, .mn, .dm, and .mu.


title: .gt

text: .gt on Guatemalan Internet-maatunnus, jota ylläpitää "Universidad del Valle de Guatemala". Rekisteröintirajoituksia ei joitakin toiselle asteelle rekisteröityjä lukuun ottamatta ole. Toisen asteen tunnuksia on useita.


title: .gu

text: .gu on Guamin Internet-maatunnus, jonka rekisteröinnistä vastaa "Guam Network Information Center" ja sponsoroinnista Guamin yliopisto. Rekisteröinnit tehdään lähes aina kolmannelle asteelle. Rekisteröinti edellyttää kontaktia Guamiin.


title: Yrjö Nurmio

text: Yrjö Fredrik Nurmio (29. huhtikuuta 1901 Raisio – 15. kesäkuuta 1983 Helsinki) oli suomalainen professorin arvonimen saanut historiantutkija ja valtionarkistonhoitaja.


title: Yrjö Nurmio

text: Yrjö Nurmion vanhemmat olivat rovasti Henrik Nurmio ja Anna Alina Groundstroem. Hänen vanhempi veljensä oli jääkärieversti, kirjailija Heikki Nurmio.


title: Yrjö Nurmio

text: Nurmio oli Hämeenlinnan maakunta-arkiston vt. johtaja 1927–1929, Mikkelin maakunta-arkiston va. johtaja 1934 sekä Kansallisarkiston valtionarkistonhoitaja 1949–1967.


title: Mini-VGA

text: Mini-VGA on liitin, jota käytetään muun muassa kannettavissa tietokoneissa VGA-liittimen sijasta. Applen ja Hewlett-Packardin Mini-VGA -toteutukset ovat erilaisia mutta ne käyttävät silti samaa nimeä. Mini-VGA -liittin voi VGA-signaalin lisäksi kuljettaa komposiitti- ja S-video-signaaleja.


title: Mini-VGA

text: Mini-DVI- ja Mini DisplayPort-liittimet ovat suuressa määrin korvanneet mini-VGA -liittimen. Mini-VGA -liittimiä käytetään yleisesti Applen iBookeissa, eMaceissä, varhaisissa PowerBookeissa ja joissain iMaceissä, mutta myös useissa Sonyn valmistamissa kannettavissa tietokoneissa. Hewlett Packardin versiota liittimestä käytetään HP Mini- ja HP TouchSmart-tietokoneissa.


title: Beady Eye

text: Beady Eye oli brittiläinen vuonsina 2009–2014 toiminut rockyhtye. Yhtyeen perustivat vuonna 2009 hajonneen Oasiksen jäsenet Liam Gallagher (laulu), Gem Archer (kitara), Andy Bell (basso) ja Chris Sharrock (rummut).


title: Beady Eye

text: Yhtye julkaisi debyyttisinglensä ”Bring the Light” marraskuussa 2010, ja ensimmäisen studioalbuminsa, "Different Gear, Still Speeding", 28. helmikuuta 2011. Ennen debyyttialbumia julkaistiin vielä singlet ”Four Letter Word” ja ”The Roller”. Kesän 2011 aikana, yhtye julkaisi vielä kaksi singleä ”Millionaire” ja ”The Beat Goes On”.


title: Beady Eye

text: 10. kesäkuuta 2013 yhtye julkaisi toisen studioalbuminsa, "BE". Sitä edelsi single ”Second Bite of the Apple” huhtikuussa 2013. Albumin julkaisun jälkeen julkaistiin vielä tuplasinglet, ”Shine a Light” / ”The World’s Not Set in Stone”, elokuussa ja ”Iz Rite” / ”Soul Love”, marraskuussa 2013.


title: Beady Eye

text: Liam Gallagher ilmoitti lokakuussa 2014 Twitterissä yhtyeen hajonneen.


title: Beady Eye

text: Yhtyeen live-esiintymisissä jäsenien lisäksi toimivat muusikot Jeff Wooton soittaen bassoa ja Matt Jones koskettimissa Gemin ja Andyn soittaessa kitaraosuuksia.


title: Waltari-palkinto

text: Waltari-palkinto on kirjallisuuspalkinto, jonka Suomen Kirjailijaliitto jakaa nuorelle kirjailijalle. Vuonna 2008 palkinnon arvo oli 8 000 euroa.


title: Waltari-palkinto

text: Mika Waltari oli vuonna 1979 päättämässä ensimmäisestä palkinnon saajasta, joka oli Antti Tuuri.


title: Waltari-palkinto

text: Lähde


title: Friday the 13th (vuoden 2009 elokuva)

text:
Friday the 13th on uudelleenfilmatisointi vuoden 1980 elokuvasta "Perjantai 13.". Elokuvan on ohjannut Marcus Nispel, joka on ohjannut myös vuoden 2003 "Texasin moottorisahamurhat" -elokuvan. Elokuva ei varsinaisesti perustu alkuperäiseen elokuvaan, vaan kertoo uuden tarinan, joka on tietyllä tapaa yhdistelmä kolmesta ensimmäisestä "Perjantai 13". -elokuvasarjan osasta.
Elokuvien päähenkilöä, sarjamurhaaja Jason Voorheesia elokuvassa näyttelee Derek Mears.


title: Marcus Nispel

text: Marcus Nispel (s. 15. huhtikuuta 1963) on saksalainen elokuvaohjaaja ja -tuottaja, joka tuli tunnetuksi ohjattuaan vuonna 2003 ensi-iltansa saaneen kauhuelokuvan "Texasin moottorisahamurhat", joka on uudelleenfilmatisointi 1970-luvun elokuvasta. Nispelin myöhempiä ohjaustöitä ovat olleet muun muassa elokuvat "Pathfinder" (2007) ja "Friday the 13th" (2009), jotka ovat niin ikään uudelleenfilmatisointeja. Vuonna 2011 ilmestyi Nispelin ohjaama "Conan the Barbarian".


title: Isokalpapyrstö

text: Isokalpapyrstö ("Lycodes esmarkii") on kivinilkkoihin kuuluva suuri ahvenkala, joka elää Pohjois-Atlantin kylmissä vesissä.


title: Isokalpapyrstö

text: Täysikasvuisen isokalpapyrstön pituus on keskimäärin 40–55 cm ja enimmillään 75 cm. Sillä on pitkänomainen ruumis, jossa on 115–118 selkänikamaa. Selkäpuoli on ruskea ja siinä on 5–7 valkeaa kuviota, jotka ovat poikasilla käänteisen y-kirjaimen muotoiset mutta muuttuvat iän myötä renkaan muotoisiksi. Ihon suomupeite ulottuu vatsaeviin, niskaan, parittomiin eviin sekä rintaevien tyveen. Kylkiviiva jakaantuu kahteen haaraan, joista ylempi ei ole näkyvissä. Muita tuntomerkkejä ovat musta vatsakalvo sekä umpisuolen puuttuminen – toisin kuin muilla "Lycodes"-suvun lajeilla.


title: Isokalpapyrstö

text: Isokalpapyrstö elää Atlantin valtameren pohjoisosissa. Levinneisyysalue ulottuu pohjoisessa Islannin pohjoispuolelle ja Barentsinmeren länsiosiin ja jatkuu Färsaarten ja Shetlandsaarten kautta Etelä-Norjaan. Atlantin länsireunalla sitä tavataan vyöhykkeellä, joka ulottuu Lounais-Gröönlannista Newfoundlandiin ja edelleen Virginian rannikolle.


title: Isokalpapyrstö

text: Isokalpapyrstö on pohjakala, joka elää 200–550 metrin syvyydessä pehmeässä merenpohjassa. Se viihtyy merivedessä, jonka lämpötila on 2–5 °C ja suolapitoisuus 34–35 promillea. Ravinnokseen se käyttää lähinnä piikkinahkaisia, kuten käärmetähtiä, meritähtiä ja merisiiliä. Syksyllä kutemisen jälkeen naaras laskee merenpohjaan noin 1 200 isoa mätimunaa (läpimitta 6 mm).


title: Etelä-Savon ammattiopisto

text: Etelä-Savon ammattiopisto (Esedu) on monialainen ammatillinen oppilaitos. Ammattiopistoa hallinnoi Etelä-Savon Koulutus Oy. Esedu toimii kahdella paikkakunnalla: Mikkelissä ja Pieksämäellä. Esedussa opiskelee vuosittain noin 3000 nuoriso-opiskelijaa tutkintoon johtavassa koulutuksessa seitsemällä eri alalla. Aikuisopiskelijoita on vuosittain noin 5000. Henkilökuntaa Etelä-Savon ammattiopistossa on 520.


title: Naisten Salibandyliigan kausi 2008–2009

text: Kausi 2008–2009 oli salibandyliigan 22. kausi. Joukkuemäärää kasvatettiin edelliskauden kymmenestä joukkueesta 12:een.


title: Naisten Salibandyliigan kausi 2008–2009

text: Hallitsevana mestarina kauteen lähti Classic. Uusina joukkueina edelliskauteen verrattuna aloittivat I-divisioonasta nousseet KOO-VEE, SB Vantaa ja TuuU.


title: Naisten Salibandyliigan kausi 2008–2009

text: Erä III putosi suoraan I-divisioonaan. SB-Pro ja Oilers joutuivat karsimaan paikastaan salibandyliigassa.


title: Naisten Salibandyliigan kausi 2008–2009

text: Classic välieriin otteluvoitoin 3–0.


title: Joshua Gomez

text: Joshua Eli Gomez (s. 20. marraskuuta 1975 Bayonne, New Jersey) on yhdysvaltalainen näyttelijä. Hän esiintyi ensimmäisen kerran CBS:n televisiosarjassa "Ilman johtolankaa". Syksystä 2007 hän on näytellyt Morgan Grimesiä televisiosarjassa "Chuck". Hän on ääninäytellyt myös muutamissa videopeleissä.


title: Joshua Gomez

text: Gomez on näyttelijä Rick Gomezin nuorempi veli. Roolihahmonsa tapaan Gomez on Chuckin näyttelijän Zachary Levin hyvä ystävä.


title: Wala Heilmittel

text: WALA Heilmittel GmbH on saksalainen, luonnonlääkkeitä ja -kosmetiikkaa valmistava yritys. Antroposofisia ja homeopaattisia luonnonlääkkeitä valmistavan tehtaan perusti vuonna 1935 kemisti, tohtori Rudolf Hauschka. WALAn nimi tulee sanoista lämpö (warmth), tuhka (ash), valo (light) ja tuhka (ash). Sanat liittyvät Dr.Rudolf Hauschkan kehittämään kasviuutteiden rytmiseen valmistusmenetelmään.


title: Wala Heilmittel

text: Nykyään WALA valmistaa noin 1000 erilaista lääkettä akuuttien ja kroonisten sairauksien hoitoon sekä reseptivapaita lääkkeitä esimerkiksi vatsavaivoihin, silmä- ja korvaoireisiin, vilustumissairauksiin, flunssaoireisiin, pieniin rasitusvammoihin ja ruhjeisiin. Kemisti Hauschkan kehittämän rytmisen valmistusmenetelmän mukaan ilman säilöntäaineita tai alkoholia valmistetut uutteet säilyvät stabiileina vuosikymmeniä eli kauemmin, kuin mitä lääkkeiltä ja myös kosmetiikalta vaaditaan. Yrityksen tunnetuin tuotesarja on vuonna 1967 markkinoille tuodut Dr.Hauschka kosmetiikkatuotteet. Sittemmin sarja on kasvanut käsittämään tuotteet kasvojen, vartalon, käsien, jalkojen ja hiusten hoitoon sekä kasvojen ehostukseen. Vuonna 2010 valikoima kasvoi hygieniaan ja terveyden ylläpitämiseen suunnatulla Dr.Hauschka Med -sarjalla.


title: Wala Heilmittel

text: Lääkkeiden ja kosmetiikkatuotteiden raaka-aineina käytettäviä kasveja viljellään WALA:n omassa puutarhassa Saksassa sekä sopimusviljelijöiden tiloilla ympäri maailmaa. Viljelyssä noudatetaan hyvän viljelytavan mukaisia periaatteita GAP (Good Agricultural Practice). WALA suosii ensisijaisesti saksalaisia sopimusviljelijöitä, mutta sillä on myös useita viljelyprojekteja ympäri maailmaa, muun muassa kolmansissa maissa. Esimerkiksi Dr.Hauschka After Sun Lotionissa käytettävä karitevoi tuotetaan Burkina Fasosta. Viljelyprojektien tarkoituksena on raaka-aineiden tuottamisen lisäksi, parantaa viljelijöiden elämänlaatua. Opettamalla biodynaamista ja maan viljavuutta parantavaa viljelyä, voidaan ehkäistä köyhyyttä sekä muita ongelmia, kuten aavikoitumista. Projekteilla on myös yhteiskunnallista vaikutusta. Esimerkiksi Iranissa WALA pyrkii ruusunviljelyprojektilla lisäämään ruusujen viljelyä oopiumin viljelemisen sijaan.


title: Wala Heilmittel

text: Useilla viljelyprojekteilla WALA pyrkii varmistamaan raaka-aineiden riittävyyden. Tämän vuoksi WALA:lla on viljelmiä samasta kasvista eri mantereilla. Muun muassa sitruunaa viljellään sekä Sisiliassa että Argentiinassa. Mikäli Sisiliassa sattuu huono sitruunasato, saadaan sitruunat Argentiinasta. Sitruunasadon mahdollinen ylituotanto myydään eteenpäin muille luonnonkosmetiikanvalmistajille tai elintarvikkeiksi.


title: Wala Heilmittel

text: Kaikkien raaka-aineiden laatu varmistetaan Saksassa, WALA:n omassa laboratoriossa, ennen tuotteiden valmistamista. WALA:n laboratorion laadunvalvonta ottaa näytteitä raaka-aineista, identifioi näytteet ja analysoi niiden puhtauden mikrobiologisilla testeillä, ohutkerroskromatografialla ja kaasu-nestekromatografialla. Laatua tarkkaillaan ottamalla tuotteista näytteitä koko valmistusprosessin ajan. Lisäksi teetetään esimerkiksi allergiatestejä niihin erikoistuneissa ulkopuolisissa, riippumattomissa laboratorioissa.


title: Balliol College

text: Balliol College on yksi Oxfordin yliopiston 38 collegesta. Sen perusti noin vuonna 1263 John Balliol. Balliol College on yksi Oxfordin vanhimmista collegeista ja ensimmäinen, jonka jäsenet asuivat yhteisöllisesti samalla paikalla, jolla college nykyään sijaitsee.


title: Balliol College

text: John Balliol oli kuningas Henrik III:n uskollisimpia lordeja niin kutsutun paronien sodan aikana 1258–1265. Hän oli naimisissa skotlantilaisen prinsessan Dervorguillan kanssa. Dervorguillaa muistetaan collegen toisena perustajana, sillä hän lahjoitti collegelle alkupääoman miehensä kuoltua vuonna 1269. Balliolin sukunimi oli peräisin Bailleul-en-Vimeu-nimiseltä paikkakunnalta Picardiesta Ranskasta. Balliolin samannimisestä pojasta tuli vuonna 1292 Skotlannin hallitsija.


title: Mariska & Pahat Sudet (albumi)

text: Mariska & Pahat Sudet on suomalaisen Mariska & Pahat Sudet -nimisen pop-yhtyeen 12. toukokuuta 2010 julkaisema studioalbumi. Sen julkaisivat Fried Music ja Sony Music. Toisin kuten aiempi Mariskan tuotanto tämä albumi ei ollut hip hopia, vaan poppia, iskelmää ja jazzia. Albumi nousi ilmestymisviikollaan (20/2010) Suomen virallisen listan 16. sijalle. Kaiken kaikkiaan albumi pysyi listalla 24 viikkoa ja myi lopulta kultaa. Albumi oli myös ehdolla Vuoden 2010 Iskelmäalbumi -Emman saajaksi.


title: Nicholas Clark

text: Nicholas Clark on yhdysvaltalainen videopelien suunnittelija ja thatgamecompanyn työntekijä. Clark opiskeli nykyisen kollegansa, Jenova Chenin kanssa tietokonetieteitä Etelä-Kalifornian yliopistossa. Siellä he kehittivät yhteisvoimin "flOw"-nimisen Flash-pelin, joka käännettiin thatgamecompanyn perustettua myös PlayStation 3:lle. Clarkin toimenkuvaan kuuluu erityisesti pääsuunnittelu.


title: Planned Parenthood

text: Planned Parenthood Federation of America, usein lyhennetty Planned Parenthood, on vuonna 1916 perustettu Yhdysvalloissa toimiva järjestö, joka on maan johtava seksuaaliterveyden puolestapuhuja. Järjestön nykyinen johtaja on Cecile Richards.


title: Planned Parenthood

text: Planned Parenthoodilla on Yhdysvalloissa 88 paikallisjärjestöä, jotka toimivat yli 840 terveyskeskuksessa. Järjestö jakaa tietoa ehkäisystä ja seksuaaliterveydestä yleensä. Järjestön päätavoitteita ovat mm. syntyvyyden säännöstely, mahdollisuus aborttiin ja terveydenhuollon takaaminen.


title: Planned Parenthood

text: Järjestön historian katsotaan alkaneen, kun liikkeen johtohahmo Margaret Sanger sisarineen ja ystävineen perusti vuonna 1916 Yhdysvaltain ensimmäisen aborttiklinikan. Klinikalla jaettiin tietoa syntyvyyden säännöstelystä, minkä vuoksi poliisi pidätti heidät.